qundao/data-zh-poetry huggingface dataset:
送刘继邺秀才之岳阳访木尉
作者：郭祥正
朝代：宋

群鸟栖霜羽毛缩，孤雁冥飞何处宿。芦花糁白天无声，灵妃鼓彻潇湘曲。此时归梦寻故乡，谁道行人鬓长绿。平生所得惟悲歌，时命未遇君如何。满怀策尽献不售，凤凰飘泊无嘉禾。困鳞不借一杯水，异时安用西江波。岳阳高楼挂星斗，楼中子真闻旧友。请舒和气邀阳春，便酿重湖作浓酒。山叶撩乱舞，山鸟纵横啼。古人交道贵终始，乐酣醉倒君莫疑。否极泰来不可测，岂有壮士长栖迟。岂有壮士长栖迟，青云歧路看横飞。
送劉光道赴桂幕
作者：郭祥正
朝代：宋

氣吐虹蜺髮未皤，逢人輒莫歎蹉跎。
邊隅鋒鏑從今少，幕下篇章所得多。
雨洗山光浮碧玉，春回江色熨青羅。
元戎早晚歸金闕，薦禰應先著述科。
送劉彦思推官
作者：郭祥正
朝代：宋

入幕三年久，還家萬里遙。
道孤誰汲引，政善衆歌謠。
北夢君方穩，南魂我未招。
官醪不許買，别恨幾時銷。
送劉繼鄴秀才之岳陽訪木尉
作者：郭祥正
朝代：宋

羣鳥栖霜羽毛縮，孤雁冥飛何處宿。
蘆花糝白天無聲，靈妃鼓徹瀟湘曲。
此時歸夢尋故鄉，誰道行人鬢長綠。
平生所得惟悲歌，時命未遇君如何。
滿懷策盡獻不售，鳳凰飄泊無嘉禾。
困鱗不借一盃水，異時安用西江波。
岳陽高樓掛星斗，樓中子真聞舊友。
請舒和氣邀陽春，便釀重湖作濃酒。
山葉撩亂舞，山鳥縱横啼。
古人交道貴終始，樂酣醉倒君莫疑。
否極泰來不可測，豈有壯士長棲遲。
豈有壯士長棲遲，青雲歧路看横飛。
送南剑王倅奉议
作者：郭祥正
朝代：宋
体裁：五言律诗

何幸一身老，亲逢三世贤。文章吾已尽，阀阅尔能传。归剑光生夜，层楼影插天。课书登善最，汉殿席应前。
送南劍王倅奉議
作者：郭祥正
朝代：宋

何幸一身老，親逢三世賢。
文章吾已盡，閥閲爾能傳。
歸劍光生夜，層樓影插天。
課書登善最，漢殿席應前。
送叔父入川
作者：郭祥正
朝代：宋
体裁：五言律诗

霰雪满江海，破帆风易吹。从今孤鸟兴，不及共巢时。谗谤宁须辨，神明岂易欺。峡山云木老，莫动故园悲。
送叔父入川
作者：郭祥正
朝代：宋

霰雪滿江海，破帆風易吹。
從今孤鳥興，不及共巢時。
讒謗寧須辨，神明豈易欺。
峽山雲木老，莫動故園悲。
送叶圣参守九江郡
作者：郭祥正
朝代：宋
体裁：七言律诗

湓浦夜涛声动地，香炉晴影碧连天。楼中不负庾公赏，席上谁为陶令贤。且拥旌旗飞画鹢，行闻台阁选青钱。班春过我旧游处，门巷桃花应寂然。
送君南浦
作者：郭祥正
朝代：宋

田园有余乐，道路有余悲。
留君不肯住，君去欲何之。
送君南浦
作者：郭祥正
朝代：宋

田园有馀乐，道路有馀悲。留君不肯住，君去欲何之。
送君南浦
作者：郭祥正
朝代：宋

田園有餘樂，道路有餘悲。
留君不肯住，君去欲何之。
送吳山人二首·其一
作者：郭祥正
朝代：宋

邂逅相逢瘴海頭，白雲黄菊漫遲留。
他年江浙能尋我，多在蘆花擬釣舟。
送吳山人二首·其二
作者：郭祥正
朝代：宋

生死波中止一漚，離家失子已忘憂。
只思北苑春芽熟，安得騎鯨逐俊游。
送吳景山宮教供職
作者：郭祥正
朝代：宋

先生辭太學，得邑治陽羨。
仁義稍施設，澆浮遂丕變。
訟庭寂無事，案几閑筆硯。
青山落樽酒，白鳥聚畦甸。
長橋跨空碧，溪光拖晴練。
追隨斬蛟處，想象昔人見。
高吟壯魂魄，老句掣驚電。
休焉聊自放，性理還吾善。
忽聞新天子，下詔羅俊彥。
教由宗族先，六經咨講辨。
先生應詔起，肝膽露萬卷。
制度惟日新，漸磨豈聞倦。
長苗忌速揠，良金務多鍊。
杳杳青雲衢，闊步從茲踐。
朝登諸王府，暮侍金鑾殿。
勿興山水思，固有夔卨願。
寄聲陽羨人，棠陰有餘戀。
送吳龍圖帥真定
作者：郭祥正
朝代：宋

讀書曾不學腐儒，腐脣爛舌腸焦枯。
又不學一詩一賦輕薄子，屑屑場屋名聲沽。
西州治邑克肖古令尹，險欲臨水投神巫。
政成召來御史府，彈駮庸相請賜雷霆誅。
姦邪縮手不敢更侮祖宗法，又薦處士博士登石渠。
富財治水各稱任，乃仗斧鉞臨湘湖。
興學首敎士子弟，作碑後弔屈大夫。
明年易節帥瀛莫，鐵甲百萬秋防胡。
公曰承平勿誇武，解藏弓劍寛民租。
詩筒交迎兩朝使，鐫金刻玉論歡愉。
深沈不動若山嶽，節制似公誰可俱。
少年天子聖慮遠，却顧南國成荒墟。
拜公學士往綏撫，曾未朞月富民大姓爭來居。
秦淮橋傾滯行邁，頃刻指畫窮精粗。
斬材疊岸役兵校，一物不向民間須。
月光激水夜景午，長虹矯矯當通衢。
回思昔人政事美，盡求形像堂中圖。
二十二人最豪傑，森森玉樹臨冰壺。
前題姓名後書贊，文章彷彿窺典謨。
昨朝除命下金闕，再備將印嚴邊樞。
南民遮道留不得，老幼挽纜相攜扶。
願言早入天朝作丞相，調燮水旱蘇寰區。
功成異日保身退，西江秋風熟鱸魚。
犛尾黄雀更珍絕，白糯釀美傾醍醐。
醍醐一飲三百盞，琵琶啄木喚舞姝。
舞姝十八如明珠，石榴殷裙蟬翼裾。
舞徹輕汗潭香膚，桃花带露燕脂濡。
綵衣班班羅鳳雛，問公此樂世有無。
此樂世有無，何必更訪蓬萊山上神仙都。
送吴山人二首
作者：郭祥正
朝代：宋

邂逅相逢瘴海头，白云黄菊漫迟留。他年江浙能寻我，多在芦花拟钓舟。生死波中止一沤，离家失子已忘忧。只思北苑春芽熟，安得骑鲸逐俊游。
送吴山人二首·其一
作者：郭祥正
朝代：宋
体裁：七言绝句

邂逅相逢瘴海头，白云黄菊漫迟留。他年江浙能寻我，多在芦花拟钓舟。
送吴山人二首·其二
作者：郭祥正
朝代：宋
体裁：七言绝句

生死波中止一沤，离家失子已忘忧。只思北苑春芽熟，安得骑鲸逐俊游。
送吴景山宫教供职
作者：郭祥正
朝代：宋

先生辞太学，得邑治阳羡。
仁义稍施设，浇浮遂丕变。
讼庭寂无事，案几闲笔砚。
青山落樽酒，白鸟聚畦甸。
长桥跨空碧，溪光拖晴练。
追随斩蛟处，想象昔人见。
高吟壮魂魄，老句掣惊电。
休焉聊自放，性理还吾善。
忽闻新天子，下诏罗俊彦。
教由宗族先，六经咨讲辨。
先生应诏起，肝胆露万卷。
制度惟日新，渐磨岂闻倦。
长苗忌速揠，良金务多炼。
杳杳青云衢，阔步从兹践。
朝登诸王府，暮侍金銮殿。
勿兴山水思，固有夔卨愿。
寄声阳羡人，棠阴有余恋。
送吴景山宫教供职
作者：郭祥正
朝代：宋

先生辞太学，得邑治阳羡。仁义稍施设，浇浮遂丕变。讼庭寂无事，案几闲笔砚。青山落樽酒，白鸟聚畦甸。长桥跨空碧，溪光拖晴练。追随斩蛟处，想象昔人见。高吟壮魂魄，老句掣惊电。休焉聊自放，性理还吾善。忽闻新天子，下诏罗俊彦。教由宗族先，六经咨讲辨。先生应诏起，肝胆露万卷。制度惟日新，渐磨岂闻倦。长苗忌速揠，良金务多鍊。杳杳青云衢，阔步从兹践。朝登诸王府，暮侍金銮殿。勿兴山水思，固有夔卨愿。寄声阳羡人，棠阴有馀恋。
送吴龙图帅真定
作者：郭祥正
朝代：宋

读书曾不学腐儒，腐唇烂舌肠焦枯。又不学一诗一赋轻薄子，屑屑场屋名声沽。西州治邑克肖古令尹，险欲临水投神巫。政成召来御史府，弹駮庸相请赐雷霆诛。奸邪缩手不敢更侮祖宗法，又荐处士博士登石渠。富财治水各称任，乃仗斧钺临湘湖。兴学首教士子弟，作碑后吊屈大夫。明年易节帅瀛莫，铁甲百万秋防胡。公曰承平勿誇武，解藏弓剑宽民租。诗筒交迎两朝使，镌金刻玉论欢愉。深沈不动若山岳，节制似公谁可俱。少年天子圣虑远，却顾南国成荒墟。拜公学士往绥抚，曾未期月富民大姓争来居。秦淮桥倾滞行迈，顷刻指画穷精粗。斩材叠岸役兵校，一物不向民间须。月光激水夜景午，长虹矫矫当通衢。回思昔人政事美，尽求形像堂中图。二十二人最豪杰，森森玉树临冰壶。前题姓名后书赞，文章彷佛窥典谟。昨朝除命下金阙，再备将印严边枢。南民遮道留不得，老幼挽缆相携扶。愿言早入天朝作丞相，调燮水旱苏寰区。功成异日保身退，西江秋风熟鲈鱼。犛尾黄雀更珍绝，白糯酿美倾醍醐。醍醐一饮三百盏，琵琶啄木唤舞姝。舞姝十八如明珠，石榴殷裙蝉翼裾。舞彻轻汗潭香肤，桃花带露燕脂濡。綵衣班班罗凤雏，问公此乐世有无。此乐世有无，何必更访蓬莱山上神仙都。
送吴龙图帅真定
作者：郭祥正
朝代：宋

读书曾不学腐儒，腐唇烂舌肠焦枯。
又不学一诗一赋轻薄子，屑屑场屋名声沽。
西州治邑克肖古令尹，险欲临水投神巫。
政成召来御史府，弹駮庸相请赐雷霆诛。
姦邪缩手不敢更侮祖宗法，又荐处士博士登石渠。
富财治水各称任，乃仗斧钺临湘湖。
兴学首敎士子弟，作碑后弔屈大夫。
明年易节帅瀛莫，铁甲百万秋防胡。
公曰承平勿夸武，解藏弓剑寛民租。
诗筒交迎两朝使，镌金刻玉论欢愉。
深沈不动若山岳，节制似公谁可俱。
少年天子圣虑远，却顾南国成荒墟。
拜公学士往绥抚，曾未朞月富民大姓争来居。
秦淮桥倾滞行迈，顷刻指画穷精粗。
斩材迭岸役兵校，一物不向民间须。
月光激水夜景午，长虹矫矫当通衢。
回思昔人政事美，尽求形像堂中图。
二十二人最豪杰，森森玉树临冰壶。
前题姓名后书赞，文章彷佛窥典谟。
昨朝除命下金阙，再备将印严边枢。
南民遮道留不得，老幼挽缆相携扶。
愿言早入天朝作丞相，调燮水旱苏寰区。
功成异日保身退，西江秋风熟鲈鱼。
牦尾黄雀更珍绝，白糯酿美倾醍醐。
醍醐一饮三百盏，琵琶啄木唤舞姝。
舞姝十八如明珠，石榴殷裙蝉翼裾。
舞彻轻汗潭香肤，桃花带露燕脂濡。
綵衣班班罗凤雏，问公此乐世有无。
此乐世有无，何必更访蓬莱山上神仙都。
送周泳主簿
作者：郭祥正
朝代：宋

东风不肯住，发尽梅花白。
又着柳梢黄，摇摇向行客。
客行无时休，何以销客忧。
今古一樽酒，酩酊江上楼。
黄鹄飞青云，误随秋雁羣。
网罗千万里，泾渭欲谁分。
诗思阳春发，平湖望明月。
若遇北归人，芳音无我绝。
送周泳主簿
作者：郭祥正
朝代：宋

东风不肯住，发尽梅花白。又着柳梢黄，摇摇向行客。客行无时休，何以销客忧。今古一樽酒，酩酊江上楼。黄鹄飞青云，误随秋雁群。网罗千万里，泾渭欲谁分。诗思阳春发，平湖望明月。若遇北归人，芳音无我绝。
送周泳主簿
作者：郭祥正
朝代：宋

東風不肯住，發盡梅花白。
又着柳梢黄，搖搖向行客。
客行無時休，何以銷客憂。
今古一樽酒，酩酊江上樓。
黄鵠飛青雲，誤隨秋雁羣。
網羅千萬里，涇渭欲誰分。
詩思陽春發，平湖望明月。
若遇北歸人，芳音無我絕。
送喻明仲朝請還臺
作者：郭祥正
朝代：宋

出馳使者星，歲月一何久。
巨航始北歸，華髪已盈首。
讀書過五車，滿腹藏瓊玖。
行行赴金闕，朝帝見太母。
乾坤運元氣，斟酌須北斗。
願如范文正，上疏發纊黈。
明明納忠諫，聖作古無有。
道行且寄書，慰我窮老叟。
送喻明仲朝请还台
作者：郭祥正
朝代：宋

出驰使者星，岁月一何久。巨航始北归，华发已盈首。读书过五车，满腹藏琼玖。行行赴金阙，朝帝见太母。乾坤运元气，斟酌须北斗。愿如范文正，上疏发纩黈。明明纳忠谏，圣作古无有。道行且寄书，慰我穷老叟。
送喻明仲朝请还台
作者：郭祥正
朝代：宋

出驰使者星，岁月一何久。
巨航始北归，华髪已盈首。
读书过五车，满腹藏琼玖。
行行赴金阙，朝帝见太母。
干坤运元气，斟酌须北斗。
愿如范文正，上疏发纩黈。
明明纳忠谏，圣作古无有。
道行且寄书，慰我穷老叟。
送外甥法真一师
作者：郭祥正
朝代：宋

仕禄不及养，勇往学金仙。
弃家如脱屣，坏衣披稻田。
见汝若见母，令我涕泗涟。
我方齓龆时，巨狱遭摧颠。
汝母挈我往，西江赴临川。
爱育比其儿，衣食无颇偏。
追随二三载，思亲我言还。
是时汝未产，顾今三十年。
汝壮我已老，死者归重泉。
悠悠记昨梦，幻妄真可怜。
汝能逃世累，趣尚固已贤。
京华勿久栖，还当择深渊。
返穷生死本，勿为言句纒。
拭我衣上泪，赠汝金石篇。
送外甥法真一师
作者：郭祥正
朝代：宋

仕禄不及养，勇往学金仙。弃家如脱屣，坏衣披稻田。见汝若见母，令我涕泗涟。我方龀龆时，巨狱遭摧颠。汝母挈我往，西江赴临川。爱育比其儿，衣食无颇偏。追随二三载，思亲我言还。是时汝未产，顾今三十年。汝壮我已老，死者归重泉。悠悠记昨梦，幻妄真可怜。汝能逃世累，趣尚固已贤。京华勿久栖，还当择深渊。返穷生死本，勿为言句缠。拭我衣上泪，赠汝金石篇。
送外甥法真一師
作者：郭祥正
朝代：宋

仕祿不及養，勇往學金仙。
棄家如脱屣，壞衣披稻田。
見汝若見母，令我涕泗漣。
我方齓齠時，巨獄遭摧顛。
汝母挈我往，西江赴臨川。
愛育比其兒，衣食無頗偏。
追隨二三載，思親我言還。
是時汝未産，顧今三十年。
汝壯我已老，死者歸重泉。
悠悠記昨夢，幻妄真可憐。
汝能逃世累，趣尚固已賢。
京華勿久棲，還當擇深淵。
返窮生死本，勿爲言句纒。
拭我衣上淚，贈汝金石篇。
送姚太博
作者：郭祥正
朝代：宋

春風動地吹春去，行人不肯江邊住。
片帆朝掛暮千里，烟霧蒼茫宿何處。
夫君少年日，射策明光宫。
同時得意三百輩，上林曾醉桃花紅。
十餘年間事超忽，幾在青雲幾白骨。
君雖未甚榮，亦足有餘樂。
存心不負聖與賢，何須畫影凌烟閣。
潯陽城頭北樓壯，邂逅相逢觀暝漲。
魚龍奔走勢莫分，却憶當年兵火愁殺人。
至今戰場無綠草，冤魂夜哭寒蟾老。
臨風瀝酒一弔之，而我浮生何足道。
聊爲君行歌數聲，青山截斷江流平。
晴雲相對似能舞，野鳥好語如吹笙。
却送閑愁付滄海，身雖離異心無改。
若到蓬萊王母家，爲攀桃樹遙相待。
送姚太博
作者：郭祥正
朝代：宋

春风动地吹春去，行人不肯江边住。
片帆朝挂暮千里，烟雾苍茫宿何处。
夫君少年日，射策明光宫。
同时得意三百辈，上林曾醉桃花红。
十余年间事超忽，几在青云几白骨。
君虽未甚荣，亦足有余乐。
存心不负圣与贤，何须画影凌烟阁。
浔阳城头北楼壮，邂逅相逢观暝涨。
鱼龙奔走势莫分，却忆当年兵火愁杀人。
至今战场无绿草，冤魂夜哭寒蟾老。
临风沥酒一弔之，而我浮生何足道。
聊为君行歌数声，青山截断江流平。
晴云相对似能舞，野鸟好语如吹笙。
却送闲愁付沧海，身虽离异心无改。
若到蓬莱王母家，为攀桃树遥相待。
送姚太博
作者：郭祥正
朝代：宋

春风动地吹春去，行人不肯江边住。片帆朝挂暮千里，烟雾苍茫宿何处。夫君少年日，射策明光宫。同时得意三百辈，上林曾醉桃花红。十馀年间事超忽，几在青云几白骨。君虽未甚荣，亦足有馀乐。存心不负圣与贤，何须画影凌烟阁。浔阳城头北楼壮，邂逅相逢观暝涨。鱼龙奔走势莫分，却忆当年兵火愁杀人。至今战场无绿草，冤魂夜哭寒蟾老。临风沥酒一吊之，而我浮生何足道。聊为君行歌数声，青山截断江流平。晴云相对似能舞，野鸟好语如吹笙。却送闲愁付沧海，身虽离异心无改。若到蓬莱王母家，为攀桃树遥相待。
送孔掾
作者：郭祥正
朝代：宋
体裁：五言绝句

别酒莫辞醉，离歌难重论。一枝新绽柳，和雨泣黄昏。
送孔掾
作者：郭祥正
朝代：宋

别酒莫辭醉，離歌難重論。
一枝新綻柳，和雨泣黄昏。
送孙公素朝奉还台
作者：郭祥正
朝代：宋

暑雨正郁陶，流汗坐深甑。忽闻公素来，清风先满径。高谈别后事，琳琅发吾听。听之复何如，五月冰雪瑩。况逢至治朝，日月开二圣。大臣用老成，群辟要方正。如公亦几人，尚未擢谏诤。浮舟每经年，山川寓幽兴。皇皇岁华晚，曳屣漫吟咏。行矣勿徘徊，金门待新命。
送孙公素朝奉还台
作者：郭祥正
朝代：宋
体裁：古风

暑雨正郁陶，流汗坐深甑。忽闻公素来，清风先满径。高谈别后事，琳琅发吾听。听之复何如，五月冰雪莹。况逢至治朝，日月开二圣。大臣用老成，群辟要方正。如公亦几人，尚未擢谏诤。浮舟每经年，山川寓幽兴。皇皇岁华晚，曳屣漫吟咏。行矣勿徘徊，金门待新命。
送孙公素朝奉还台
作者：郭祥正
朝代：宋

暑雨正鬰陶，流汗坐深甑。
忽闻公素来，清风先满径。
高谈别后事，琳琅发吾听。
听之復何如，五月冰雪莹。
况逢至治朝，日月开二圣。
大臣用老成，羣辟要方正。
如公亦几人，尚未擢谏诤。
浮舟每经年，山川寓幽兴。
皇皇岁华晚，曳屣漫吟咏。
行矣勿徘徊，金门待新命。
送孫公素朝奉還臺
作者：郭祥正
朝代：宋

暑雨正鬰陶，流汗坐深甑。
忽聞公素來，清風先滿徑。
高談别後事，琳瑯發吾聽。
聽之復何如，五月冰雪瑩。
况逢至治朝，日月開二聖。
大臣用老成，羣辟要方正。
如公亦幾人，尚未擢諫諍。
浮舟每經年，山川寓幽興。
皇皇歲華晚，曳屣漫吟咏。
行矣勿徘徊，金門待新命。
送宋前之赴調
作者：郭祥正
朝代：宋

東岡送終畢，北堂待榮養。
短箠跨羸驢，西風吹祖帳。
玉盤堆鱠縷，金船倒新釀。
勸君當勇去，回首勿悽愴。
胸中五千卷，立事須少壯。
揚名永不滅，孝節乃可尚。
長安集紛華，出處慎所向。
肯爲聲色惑，一婢百金償。
不知粉黛蠧，血氣迷凋喪。
胡爲發斯言，期予以相將。
送宋前之赴调
作者：郭祥正
朝代：宋

东冈送终毕，北堂待荣养。
短棰跨羸驴，西风吹祖帐。
玉盘堆鲙缕，金船倒新酿。
劝君当勇去，回首勿悽怆。
胸中五千卷，立事须少壮。
扬名永不灭，孝节乃可尚。
长安集纷华，出处慎所向。
肯为声色惑，一婢百金偿。
不知粉黛蠧，血气迷凋丧。
胡为发斯言，期予以相将。
送宋前之赴调
作者：郭祥正
朝代：宋

东冈送终毕，北堂待荣养。短箠跨羸驴，西风吹祖帐。玉盘堆鲙缕，金船倒新酿。劝君当勇去，回首勿悽怆。胸中五千卷，立事须少壮。扬名永不灭，孝节乃可尚。长安集纷华，出处慎所向。肯为声色惑，一婢百金偿。不知粉黛蠹，血气迷凋丧。胡为发斯言，期予以相将。
送宋景瞻秘校赴选
作者：郭祥正
朝代：宋

我欲渡湖湘，君乃赴京阙。官期安可常，念此千里别。人生几何时，倏忽变华发。难成唯功名，易往嗟日月。在贵勿外矜，抱穷岂中热。顾彼四老人，未尝事干谒。一朝扶太子，千载名不灭。安之命与时，为君颇详说。西风吹月华，冷静若冰雪。何处望乡关，乡关此时节。
送宋景瞻秘校赴选
作者：郭祥正
朝代：宋

我欲渡湖湘，君乃赴京阙。
官期安可常，念此千里别。
人生几何时，倏忽变华髪。
难成唯功名，易往嗟日月。
在贵勿外矜，抱穷岂中热。
顾彼四老人，未尝事干谒。
一朝扶太子，千载名不灭。
安之命与时，为君颇详说。
西风吹月华，冷静若冰雪。
何处望乡关，乡关此时节。
送宋景瞻秘校赴選
作者：郭祥正
朝代：宋

我欲渡湖湘，君乃赴京闕。
官期安可常，念此千里別。
人生幾何時，倏忽變華髪。
難成唯功名，易往嗟日月。
在貴勿外矜，抱窮豈中熱。
顧彼四老人，未嘗事干謁。
一朝扶太子，千載名不滅。
安之命與時，爲君頗詳說。
西風吹月華，冷靜若冰雪。
何處望鄉關，鄉關此時節。
送宝觉大师怀义还湖南
作者：郭祥正
朝代：宋

云收岳麓静，月渡湘水明。独鹤唳空谷，哀笳奏重城。巾屦尘坌远，怀抱冰霜清。云何别彼土，忽作中州行。中州七八载，浪得丹青名。归心故岁发，白鬓新年生。客帆欣所托，何时经洞庭。逸笔写秋色，烟岚吹素屏。殷勤远相寄，万里鸿冥冥。
送宝觉大师怀义还湖南
作者：郭祥正
朝代：宋

云收岳麓静，月渡湘水明。
独鹤唳空谷，哀笳奏重城。
巾屦尘坌远，怀抱冰霜清。
云何别彼土，忽作中州行。
中州七八载，浪得丹青名。
归心故岁发，白鬓新年生。
客帆欣所託，何时经洞庭。
逸笔写秋色，烟岚吹素屏。
殷勤远相寄，万里鸿冥冥。
送寶覺大師懷義還湖南
作者：郭祥正
朝代：宋

雲收嶽麓靜，月渡湘水明。
獨鶴唳空谷，哀笳奏重城。
巾屨塵坌遠，懷抱冰霜清。
云何別彼土，忽作中州行。
中州七八載，浪得丹青名。
歸心故歲發，白鬢新年生。
客帆欣所託，何時經洞庭。
逸筆寫秋色，煙嵐吹素屏。
殷勤遠相寄，萬里鴻冥冥。
送广东漕孙知损失官归汶上
作者：郭祥正
朝代：宋

平生爱东州，土厚人不罄。
见公惜已晚，达论耸予听。
五驰使者车，中道罹陷阱。
开怀无怨尤，得失两以正。
归程万余里，翛然一烟艇。
乡关今非遥，踊跃理三径。
进则仗忠义，退则乐温凊。
高卧固无必，求才尧舜圣。
亭亭南涧松，愈老节愈劲。
柔柔水中蒲，涵春自严静。
百年未阖棺，安之吾有命。
送广东漕孙知损失官归汶上
作者：郭祥正
朝代：宋

平生爱东州，土厚人不罄。见公惜已晚，达论耸予听。五驰使者车，中道罹陷阱。开怀无怨尤，得失两以正。归程万馀里，翛然一烟艇。乡关今非遥，踊跃理三径。进则仗忠义，退则乐温凊。高卧固无必，求才尧舜圣。亭亭南涧松，愈老节愈劲。柔柔水中蒲，涵春自严静。百年未阖棺，安之吾有命。
送庐倅赵习之朝奉还台
作者：郭祥正
朝代：宋
体裁：七言律诗

洛阳名誉弟兄兼，雾拂青天幸一瞻。善政及瓜民惜去，美材如玉士称淹。风摇湖浪应须避，马溅春泥不用嫌。闻说朝廷图旧德，姓名交奏动宸严。
送廣東漕孫知損失官歸汶上
作者：郭祥正
朝代：宋

平生愛東州，土厚人不罄。
見公惜已晚，達論聳予聽。
五馳使者車，中道罹陷阱。
開懷無怨尤，得失兩以正。
歸程萬餘里，翛然一烟艇。
鄉關今非遥，踴躍理三逕。
進則仗忠義，退則樂温凊。
高卧固無必，求才堯舜聖。
亭亭南澗松，愈老節愈勁。
柔柔水中蒲，涵春自嚴靜。
百年未闔棺，安之吾有命。
送廬倅趙習之朝奉還臺
作者：郭祥正
朝代：宋

洛陽名譽弟兄兼，霧拂青天幸一瞻。
善政及瓜民惜去，美材如玉士稱淹。
風搖湖浪應須避，馬濺春泥不用嫌。
聞說朝廷圖舊德，姓名交奏動宸嚴。
送徐長官
作者：郭祥正
朝代：宋

徐夫子，能談經。
不學俗儒事章句，白首役役勞骸形。
我嘗洗耳聽其說，寒泉潄玉聲瓏玲。
十年茅塞一朝拔，四體自豫神安寧。
交游得君已恨晚，歷陽幾日同醉醒。
新詩百韻忽贈我，滿紙落落排明星。
使我目睛眩，又若遭雷霆。
自愧久滅没，安足煩褒稱。
李翰林，杜工部，格新句老無今古。
我驅弱力謾繼之，發詞寄興良辛苦。
幾欲攀天門，擊天鼓，女媧有志終難補。
低頭帖耳逐駑駘，倒着青衫走塵土。
東風吹破江頭春，綠楊紅杏能笑人。
狂來且盡一壺酒，世無賀老誰相親。
君今别我又遠適，錦帆千丈迷空碧。
飄然去意凌崑崙，自古雄豪少知識。
我亦從今不復言，靜看澄江浸寒璧。
送徐长官
作者：郭祥正
朝代：宋

徐夫子，能谈经。不学俗儒事章句，白首役役劳骸形。我尝洗耳听其说，寒泉漱玉声珑玲。十年茅塞一朝拔，四体自豫神安宁。交游得君已恨晚，历阳几日同醉醒。新诗百韵忽赠我，满纸落落排明星。使我目睛眩，又若遭雷霆。自愧久灭没，安足烦褒称。李翰林，杜工部，格新句老无今古。我驱弱力谩继之，发词寄兴良辛苦。几欲攀天门，击天鼓，女娲有志终难补。低头帖耳逐驽骀，倒着青衫走尘土。东风吹破江头春，绿杨红杏能笑人。狂来且尽一壶酒，世无贺老谁相亲。君今别我又远适，锦帆千丈迷空碧。飘然去意凌昆崙，自古雄豪少知识。我亦从今不复言，静看澄江浸寒璧。
送徐长官
作者：郭祥正
朝代：宋

徐夫子，能谈经。
不学俗儒事章句，白首役役劳骸形。
我尝洗耳听其说，寒泉潄玉声珑玲。
十年茅塞一朝拔，四体自豫神安宁。
交游得君已恨晚，历阳几日同醉醒。
新诗百韵忽赠我，满纸落落排明星。
使我目睛眩，又若遭雷霆。
自愧久灭没，安足烦褒称。
李翰林，杜工部，格新句老无今古。
我驱弱力谩继之，发词寄兴良辛苦。
几欲攀天门，击天鼓，女娲有志终难补。
低头帖耳逐驽骀，倒着青衫走尘土。
东风吹破江头春，绿杨红杏能笑人。
狂来且尽一壶酒，世无贺老谁相亲。
君今别我又远适，锦帆千丈迷空碧。
飘然去意凌昆崙，自古雄豪少知识。
我亦从今不復言，静看澄江浸寒璧。
送惠休师浮海如吴
作者：郭祥正
朝代：宋
体裁：五言律诗

游吴兴不浅，真欲跨冥鸿。岂畏海波险，自明禅性空。柁楼瞻北斗，帆索张东风。我欲江南去，音书却易通。
送惠休師浮海如吳
作者：郭祥正
朝代：宋

游吳興不淺，真欲跨冥鴻。
豈畏海波險，自明禪性空。
柁樓瞻北斗，帆索張東風。
我欲江南去，音書却易通。
送敦復至觀音寺再用前韻祝别
作者：郭祥正
朝代：宋

太道既如砥，安輿寧險艱。
通溝水決決，出林鳥關關。
紫詔下天外，黄氣生眉間。
歸當趨玉陛，豈容眷名山。
接物齊彼分，存誠肅吾閑。
我心如路草，願君與春還。
送敦復至观音寺再用前韵祝别
作者：郭祥正
朝代：宋
体裁：古风

太道既如砥，安舆宁险艰。通沟水决决，出林鸟关关。紫诏下天外，黄气生眉间。归当趋玉陛，岂容眷名山。接物齐彼分，存诚肃吾闲。我心如路草，愿君与春还。
送方奉議倅保德
作者：郭祥正
朝代：宋

太行積雪三千尺，渾河連天厚冰塞。
天台詞人不畏寒，攜家直赴并州北。
越羅蜀錦置筐箱，狼帽氈裘付妻息。
邊城雖道無戰塵，塞草從來少春色。
馬上題詩泣鬼神，何時歸奏平戎策。
我欲爲書叩相閽，喚取斯人侍君側。
送方奉议倅保德
作者：郭祥正
朝代：宋
体裁：古风

太行积雪三千尺，浑河连天厚冰塞。天台词人不畏寒，携家直赴并州北。越罗蜀锦置筐箱，狼帽毡裘付妻息。边城虽道无战尘，塞草从来少春色。马上题诗泣鬼神，何时归奏平戎策。我欲为书叩相阍，唤取斯人侍君侧。
送朱伯原祕校
作者：郭祥正
朝代：宋

泠泠皖溪水，悠悠天柱雲。
雲行水光動，水洗雲影分。
幽人坐臥吟，孤絕迥出羣。
資彼雲水秀，釋此塵垢紛。
胡爲倏言別，扁舟連夜發。
往登姑蘇臺，而望太湖月。
卻尋史遷迹，但見蒼煙滅。
覽古竟論今，治具校工拙。
有才不得施，著書貽後世。
何必腰黄金，自享千載貴。
鱸魚秋正熟，雲泉味尤美。
若逢吳市門，更訪長生理。
送朱伯原秘校
作者：郭祥正
朝代：宋

泠泠皖溪水，悠悠天柱云。
云行水光动，水洗云影分。
幽人坐卧吟，孤绝迥出羣。
资彼云水秀，释此尘垢纷。
胡为倏言别，扁舟连夜发。
往登姑苏台，而望太湖月。
却寻史迁迹，但见苍烟灭。
览古竟论今，治具校工拙。
有才不得施，着书贻后世。
何必腰黄金，自享千载贵。
鲈鱼秋正熟，云泉味尤美。
若逢吴市门，更访长生理。
送朱伯原秘校
作者：郭祥正
朝代：宋

泠泠皖溪水，悠悠天柱云。云行水光动，水洗云影分。幽人坐卧吟，孤绝迥出群。资彼云水秀，释此尘垢纷。胡为倏言别，扁舟连夜发。往登姑苏台，而望太湖月。却寻史迁迹，但见苍烟灭。览古竟论今，治具校工拙。有才不得施，著书贻后世。何必腰黄金，自享千载贵。鲈鱼秋正熟，云泉味尤美。若逢吴市门，更访长生理。
送朱王二秀才归江西
作者：郭祥正
朝代：宋
体裁：古风

冰霜冻海海水黑，云雾崩腾大空塞。饥猿哀啼虎噤啸，高鸿折翅鹰敛翮。苦寒大苦吾正愁，二子胡为千里客。自言失意西南归，十斛明珠已空掷。庐山摩天瀑布雄，请把肝肠洗愁寂。
送朱王二秀才歸江西
作者：郭祥正
朝代：宋

冰霜凍海海水黑，雲霧崩騰大空塞。
饑猿哀啼虎噤嘯，高鴻折翅鷹斂翮。
苦寒大苦吾正愁，二子胡爲千里客。
自言失意西南歸，十斛明珠已空擲。
廬山摩天瀑布雄，請把肝腸洗愁寂。
送李伯华
作者：郭祥正
朝代：宋

患难相亲似子稀，倏然分手重伤悲。官闲肯忆西湖上，淡月寒梅只自知。
送李伯华
作者：郭祥正
朝代：宋

患难相亲似子稀，倐然分手重伤悲。
官闲肯忆西湖上，淡月寒梅只自知。
送李伯華
作者：郭祥正
朝代：宋

患難相親似子稀，倐然分手重傷悲。
官閑肯憶西湖上，淡月寒梅只自知。
送李嘉甫朝散还台
作者：郭祥正
朝代：宋

春风连作恶，吹雪深尺五。
元宵无灯火，闭关与谁语。
忽闻营从过，倾盖挹眉宇。
相亲如故人，坐久加循抚。
蓬茅只数间，余无一丘土。
半俸足以饱，未尝诣州府。
白云寓远目，清溪照灵腑。
趋閒已忘忧，浩歌唯汲古。
明公志方壮，富贵何可取。
高才孰能当，如罴亦如虎。
致君为唐虞，泽民作霖雨。
功名垂干坤，儿孙列簪组。
于予一何辽，而能强相与。
聊书送行章，欲以明出处。
送李嘉甫朝散还台
作者：郭祥正
朝代：宋

春风连作恶，吹雪深尺五。元宵无灯火，闭关与谁语。忽闻营从过，倾盖挹眉宇。相亲如故人，坐久加循抚。蓬茅只数间，馀无一丘土。半俸足以饱，未尝诣州府。白云寓远目，清溪照灵腑。趋閒已忘忧，浩歌唯汲古。明公志方壮，富贵何可取。高才孰能当，如罴亦如虎。致君为唐虞，泽民作霖雨。功名垂乾坤，儿孙列簪组。于予一何辽，而能强相与。聊书送行章，欲以明出处。
送李嘉甫朝散還臺
作者：郭祥正
朝代：宋

春風連作惡，吹雪深尺五。
元宵無燈火，閉關與誰語。
忽聞營從過，傾蓋挹眉宇。
相親如故人，坐久加循撫。
蓬茅只數間，餘無一丘土。
半俸足以飽，未嘗詣州府。
白雲寓遠目，清溪照靈腑。
趨閒已忘憂，浩歌唯汲古。
明公志方壯，富貴何可取。
高才孰能當，如羆亦如虎。
致君爲唐虞，澤民作霖雨。
功名垂乾坤，兒孫列簪組。
於予一何遼，而能强相與。
聊書送行章，欲以明出處。
送李察推
作者：郭祥正
朝代：宋

去年遇君陵阳峰，杜鹃声乱桃花红。佳人玉指接玉板，劝我一醉三百钟。醉来骑鲸赴瑶阙，不记当时与君别。溪上扁舟破雪归，楼前芳草还春发。白头太守重相过，开樽大笑呼琼娥。向来十客七已去，唯与杜九闻清歌。歌声绕梁离思苦，听不得终泪如雨。回首茫茫天地中，聚散百年能几许。今朝此地重相逢，秋汉无情江月空。把酒与君须醉倒，已知后会皆衰翁。陵阳乐事那复得，官贱食贫身愈迫。击剑高吟非故乡，何时共作沧浪客。
送李察推
作者：郭祥正
朝代：宋

去年遇君陵阳峰，杜鹃声乱桃花红。
佳人玉指接玉板，劝我一醉三百钟。
醉来骑鲸赴瑶阙，不记当时与君别。
溪上扁舟破雪归，楼前芳草还春发。
白头太守重相过，开樽大笑呼琼娥。
向来十客七已去，唯与杜九闻清歌。
歌声绕梁离思苦，听不得终泪如雨。
回首茫茫天地中，聚散百年能几许。
今朝此地重相逢，秋汉无情江月空。
把酒与君须醉倒，已知后会皆衰翁。
陵阳乐事那復得，官贱食贫身愈迫。
击剑高吟非故乡，何时共作沧浪客。
送李察推
作者：郭祥正
朝代：宋

去年遇君陵陽峰，杜鵑聲亂桃花紅。
佳人玉指接玉板，勸我一醉三百鍾。
醉來騎鯨赴瑤闕，不記當時與君别。
溪上扁舟破雪歸，樓前芳草還春發。
白頭太守重相過，開樽大笑呼瓊娥。
向來十客七已去，唯與杜九聞清歌。
歌聲繞梁離思苦，聽不得終淚如雨。
回首茫茫天地中，聚散百年能幾許。
今朝此地重相逢，秋漢無情江月空。
把酒與君須醉倒，已知後會皆衰翁。
陵陽樂事那復得，官賤食貧身愈迫。
擊劍高吟非故鄉，何時共作滄浪客。
送李節推
作者：郭祥正
朝代：宋

昨對桃花與君别，共唱離人眼中血。
今見桃花君復來，似與東風趁時節。
北去南還何日休，書生道路多窮愁。
安得巨航滿載酒，一帆風過蓬萊洲。
送李絳伯華戶曹
作者：郭祥正
朝代：宋

國士苟微祿，攜家千里行。
鄉關寒食節，郵舍冷猿聲。
落日和雲盡，離觴與淚傾。
銜冤仍送别，何以慰浮生。
送李绛伯华户曹
作者：郭祥正
朝代：宋
体裁：五言律诗

国士苟微禄，携家千里行。乡关寒食节，邮舍冷猿声。落日和云尽，离觞与泪倾。衔冤仍送别，何以慰浮生。
送李节推
作者：郭祥正
朝代：宋

昨对桃花与君别，共唱离人眼中血。今见桃花君复来，似与东风趁时节。北去南还何日休，书生道路多穷愁。安得巨航满载酒，一帆风过蓬莱洲。
送李节推
作者：郭祥正
朝代：宋

昨对桃花与君别，共唱离人眼中血。
今见桃花君復来，似与东风趁时节。
北去南还何日休，书生道路多穷愁。
安得巨航满载酒，一帆风过蓬莱洲。
送杨主簿
作者：郭祥正
朝代：宋

浪花卷雪秋风起，开帆日行三百里。问君此去安所之，佐邑南城风俗美。夫君才业真雄奇，四十青衫能养卑。世无孔子礼乐坏，君独勇起勤扶持。书成未遇聊自哂，暂向南城为吏隐。閒入麻源倾酒卮，仙家好景无忙时。瀑绡千丈挂苍壁，玉华万柄摇清池。嫦娥东来渡银汉，面面瑩彻皆琉璃。谢公秀句发天籁，颜守老笔蟠蛟螭。高风凛凛尚可揖，鸟声不断哀猿啼。嗟予学道苦不早，壮岁形容已枯槁。闻说名山心即飞，一生愿向山中老。爱君逸兴何由攀，飘如孤鹤遗尘寰。若见麻姑与王远，寄我一粒黄金丹。
送杨主簿
作者：郭祥正
朝代：宋
体裁：古风

浪花卷雪秋风起，开帆日行三百里。问君此去安所之，佐邑南城风俗美。夫君才业真雄奇，四十青衫能养卑。世无孔子礼乐坏，君独勇起勤扶持。书成未遇聊自哂，暂向南城为吏隐。閒入麻源倾酒卮，仙家好景无忙时。瀑绡千丈挂苍壁，玉华万柄摇清池。嫦娥东来渡银汉，面面莹彻皆琉璃。谢公秀句发天籁，颜守老笔蟠蛟螭。高风凛凛尚可揖，鸟声不断哀猿啼。嗟予学道苦不早，壮岁形容已枯槁。闻说名山心即飞，一生愿向山中老。爱君逸兴何由攀，飘如孤鹤遗尘寰。若见麻姑与王远，寄我一粒黄金丹。
送杨主簿
作者：郭祥正
朝代：宋

浪花卷雪秋风起，开帆日行三百里。
问君此去安所之，佐邑南城风俗美。
夫君才业真雄奇，四十青衫能养卑。
世无孔子礼乐坏，君独勇起勤扶持。
书成未遇聊自哂，暂向南城为吏隐。
閒入麻源倾酒巵，仙家好景无忙时。
瀑绡千丈挂苍壁，玉华万柄摇清池。
嫦娥东来渡银汉，面面莹彻皆琉璃。
谢公秀句发天籁，颜守老笔蟠蛟螭。
高风凛凛尚可揖，鸟声不断哀猿啼。
嗟予学道苦不早，壮岁形容已枯槁。
闻说名山心即飞，一生愿向山中老。
爱君逸兴何由攀，飘如孤鹤遗尘寰。
若见麻姑与王远，寄我一粒黄金丹。
送杨缜供备还京
作者：郭祥正
朝代：宋

伯玉弘农后，轩轩真丈夫。
首虽峨武弁，满腹藏诗书。
三年监郡兵，一日云解符。
考之闾井言，公廉卒如初。
未尝害一物，纵舍乃有余。
我方卧空屋，袒跣与世疏。
感君数相过，晨坐定及晡。
新诗并美酒，问遗无时无。
老境重可惜，远别復何如。
羡君五福全，客官奚拘拘。
子孙俱禄仕，京城富园闾。
精神趁强健，优游早悬车。
祝君可以归，为君吟归欤。
送杨缜供备还京
作者：郭祥正
朝代：宋

伯玉弘农后，轩轩真丈夫。首虽峨武弁，满腹藏诗书。三年监郡兵，一日云解符。考之闾井言，公廉卒如初。未尝害一物，纵舍乃有馀。我方卧空屋，袒跣与世疏。感君数相过，晨坐定及晡。新诗并美酒，问遗无时无。老境重可惜，远别复何如。羡君五福全，客官奚拘拘。子孙俱禄仕，京城富园闾。精神趁强健，优游早悬车。祝君可以归，为君吟归欤。
送梅直講
作者：郭祥正
朝代：宋

青風吹天雲霧開，仙人騎馬天上來。
吟出人間見所不可見，常娥織女爲之生嫌猜。
織女斷鵲橋，常娥閉月窟，從兹不放仙人迴。
一落人間五十有四載，唯將文字傾金罍。
李白佯狂古來少，騎鯨鬣鬣飛沿洄。
杜甫問訊今何如，應爲怪極罹天災。
公乎至寶勿盡吐，吐盡吾恐黄河水決崑崙摧。
天穿地漏補不得，女媧之力何可裁。
長安酒價不苦貴，風月但惜多塵埃。
醒來强更飲百盞，酣酣愚智寧論哉。
送梅直讲
作者：郭祥正
朝代：宋

青风吹天云雾开，仙人骑马天上来。吟出人间见所不可见，常娥织女为之生嫌猜。织女断鹊桥，常娥闭月窟，从兹不放仙人回。一落人间五十有四载，唯将文字倾金罍。李白佯狂古来少，骑鲸鬣鬣飞沿洄。杜甫问讯今何如，应为怪极罹天灾。公乎至宝勿尽吐，吐尽吾恐黄河水决昆崙摧。天穿地漏补不得，女娲之力何可裁。长安酒价不苦贵，风月但惜多尘埃。醒来强更饮百盏，酣酣愚智宁论哉。
送梅直讲
作者：郭祥正
朝代：宋

青风吹天云雾开，仙人骑马天上来。
吟出人间见所不可见，常娥织女为之生嫌猜。
织女断鹊桥，常娥闭月窟，从兹不放仙人迴。
一落人间五十有四载，唯将文字倾金罍。
李白佯狂古来少，骑鲸鬣鬣飞沿洄。
杜甫问讯今何如，应为怪极罹天灾。
公乎至宝勿尽吐，吐尽吾恐黄河水决昆崙摧。
天穿地漏补不得，女娲之力何可裁。
长安酒价不苦贵，风月但惜多尘埃。
醒来强更饮百盏，酣酣愚智宁论哉。
送楊主簿
作者：郭祥正
朝代：宋

浪花卷雪秋風起，開帆日行三百里。
問君此去安所之，佐邑南城風俗美。
夫君才業真雄奇，四十青衫能養卑。
世無孔子禮樂壞，君獨勇起勤扶持。
書成未遇聊自哂，暫向南城爲吏隱。
閒入麻源傾酒巵，仙家好景無忙時。
瀑綃千丈掛蒼壁，玉華萬柄搖清池。
嫦娥東來渡銀漢，面面瑩徹皆琉璃。
謝公秀句發天籟，顔守老筆蟠蛟螭。
高風凜凜尚可揖，鳥聲不斷哀猿啼。
嗟予學道苦不早，壯歲形容已枯槁。
聞說名山心即飛，一生願向山中老。
愛君逸興何由攀，飄如孤鶴遺塵寰。
若見麻姑與王遠，寄我一粒黄金丹。
送楊縝供備還京
作者：郭祥正
朝代：宋

伯玉弘農後，軒軒真丈夫。
首雖峨武弁，滿腹藏詩書。
三年監郡兵，一日云解符。
考之閭井言，公廉卒如初。
未嘗害一物，縱捨乃有餘。
我方卧空屋，袒跣與世疏。
感君數相過，晨坐定及晡。
新詩并美酒，問遺無時無。
老境重可惜，遠别復何如。
羨君五福全，客官奚拘拘。
子孫俱祿仕，京城富園閭。
精神趁强健，優游早懸車。
祝君可以歸，爲君吟歸歟。
送沈司理赴闕改官
作者：郭祥正
朝代：宋

捕寇治獄皆有聞，才力縱横真出羣。
薦書交上三歲滿，玉陛引對瞻吾君。
胸中策畫爛星斗，筆寫紙上虬龍奔。
完創補弊有捷理，此時歧路挐青雲。
雲霄問誰作霖雨，願洗邊城血中土。
和氣油然熟禾黍，天下蒸黎免窮苦。
男兒事業當致主，我獨沈溝亦無語。
離亭愁懷安可數，春風自在花飛舞。
船尾插旗轟畫鼓，摻袂青山遮别浦。
送沈司理赴阙改官
作者：郭祥正
朝代：宋

捕寇治狱皆有闻，才力纵横真出羣。
荐书交上三岁满，玉陛引对瞻吾君。
胸中策画烂星斗，笔写纸上虬龙奔。
完创补弊有捷理，此时歧路挐青云。
云霄问谁作霖雨，愿洗边城血中土。
和气油然熟禾黍，天下蒸黎免穷苦。
男儿事业当致主，我独沈沟亦无语。
离亭愁怀安可数，春风自在花飞舞。
船尾插旗轰画鼓，掺袂青山遮别浦。
送沈司理赴阙改官
作者：郭祥正
朝代：宋

捕寇治狱皆有闻，才力纵横真出群。荐书交上三岁满，玉陛引对瞻吾君。胸中策画烂星斗，笔写纸上虬龙奔。完创补弊有捷理，此时歧路挐青云。云霄问谁作霖雨，愿洗边城血中土。和气油然熟禾黍，天下蒸黎免穷苦。男儿事业当致主，我独沈沟亦无语。离亭愁怀安可数，春风自在花飞舞。船尾插旗轰画鼓，掺袂青山遮别浦。
送湖南运判蔡如晦赴阙
作者：郭祥正
朝代：宋

鹗飞不在泥，决有青云趣。凤凰不妄出，恐为时所误。桓桓南都贤，幸遭明主顾。垂绅正手板，磊落奏治具。源流出无穷，胸胆豁以露。帝曰卿良哉，予僚汝之父。果见麒麟儿，腾骧蹈前步。擢为东宫允，往漕八州赋。予将观汝能，慎勿惮细故。朅来重湖南，君恩密宣布。拔才惟俊明，逐吏皆狡蠹。朝廷方更化，免役出金助。深沉详施为，委曲善告谕。有司绝诛求，比屋乐农务。贫富一以均，歌颂喧道路。七月新书成，入奏驰骏驭。君来万家春，君去秋色暮。清湘似君心，偏使丑影惧。何时到金阙，显用期必遇。成法无瑕玼，后效有程度。皇皇太上圣，赫赫师尹辅。大业日愈新，虚怀未尝饫。谏垣将峻陟，使节岂还付。却忆仁祖朝，天下复庠序。南都最为盛，万里英材聚。严严高平公，明堂真栋柱。尚书继踵来，两献仲舒疏。君家有大阮，敛缩未腾翥。名声晚乃达，霖雨今仍霪。信哉颜渊氏，必用孔子铸。邦家不乏才，社稷永盘固。伊予亦何人，不异罝中兔。时命适大谬，与物竟多迕。卑栖邵陵幕，窃禄饱婴孺。不才甘委置，朽木费吹嘘。一朝逢知己，拔茅冀连茹。翻思刷羽翰，翩翩厕鸳鹭。不然弃已归，筑室幽闲处。吐纳元和津，万事不挂虑。韩子亦尝云，岂肯居沮洳。
送湖南运判蔡如晦赴阙
作者：郭祥正
朝代：宋

鹗飞不在泥，决有青云趣。
凤凰不妄出，恐为时所误。
桓桓南都贤，幸遭明主顾。
垂绅正手板，磊落奏治具。
源流出无穷，胸胆豁以露。
帝曰卿良哉，予僚汝之父。
果见麒麟儿，腾骧蹈前步。
擢为东宫允，往漕八州赋。
予将观汝能，慎勿惮细故。
朅来重湖南，君恩密宣布。
拔才惟俊明，逐吏皆狡蠹。
朝廷方更化，免役出金助。
深沉详施为，委曲善告谕。
有司绝诛求，比屋乐农务。
贫富一以均，歌颂喧道路。
七月新书成，入奏驰骏驭。
君来万家春，君去秋色暮。
清湘似君心，偏使丑影惧。
何时到金阙，显用期必遇。
成法无瑕玼，后效有程度。
皇皇太上圣，赫赫师尹辅。
大业日愈新，虚怀未尝饫。
谏垣将峻陟，使节岂还付。
却忆仁祖朝，天下復庠序。
南都最为盛，万里英材聚。
严严高平公，明堂真栋柱。
尚书继踵来，两献仲舒疏。
君家有大阮，敛缩未腾翥。
名声晚乃达，霖雨今仍霪。
信哉颜渊氏，必用孔子铸。
邦家不乏才，社稷永盘固。
伊予亦何人，不异罝中兔。
时命适大谬，与物竟多迕。
卑栖邵陵幕，窃禄饱婴孺。
不才甘委置，朽木费吹嘘。
一朝逢知己，拔茅冀连茹。
翻思刷羽翰，翩翩厕鸳鹭。
不然弃已归，筑室幽闲处。
吐纳元和津，万事不挂虑。
韩子亦尝云，岂肯居沮洳。
送湖南運判蔡如晦赴闕
作者：郭祥正
朝代：宋

鶚飛不在泥，決有青雲趣。
鳳凰不妄出，恐爲時所誤。
桓桓南都賢，幸遭明主顧。
垂紳正手板，磊落奏治具。
源流出無窮，胸膽豁以露。
帝曰卿良哉，予僚汝之父。
果見麒麟兒，騰驤蹈前步。
擢爲東宮允，往漕八州賦。
予將觀汝能，慎勿憚細故。
朅來重湖南，君恩密宣布。
拔才惟俊明，逐吏皆狡蠹。
朝廷方更化，免役出金助。
深沉詳施爲，委曲善告諭。
有司絕誅求，比屋樂農務。
貧富一以均，歌頌喧道路。
七月新書成，入奏馳駿馭。
君來萬家春，君去秋色暮。
清湘似君心，偏使醜影懼。
何時到金闕，顯用期必遇。
成法無瑕玼，後效有程度。
皇皇太上聖，赫赫師尹輔。
大業日愈新，虛懷未嘗飫。
諫垣將峻陟，使節豈還付。
卻憶仁祖朝，天下復庠序。
南都最爲盛，萬里英材聚。
嚴嚴高平公，明堂真棟柱。
尚書繼踵來，兩獻仲舒疏。
君家有大阮，斂縮未騰翥。
名聲晚乃達，霖雨今仍霪。
信哉顔淵氏，必用孔子鑄。
邦家不乏才，社稷永盤固。
伊予亦何人，不異罝中兔。
時命適大謬，與物竟多迕。
卑棲邵陵幕，竊祿飽嬰孺。
不才甘委置，朽木費吹噓。
一朝逢知己，拔茅冀連茹。
翻思刷羽翰，翩翩厠鴛鷺。
不然棄已歸，筑室幽閑處。
吐納元和津，萬事不掛慮。
韓子亦嘗云，豈肯居沮洳。
送王主簿弃官归建昌
作者：郭祥正
朝代：宋

老着青衫羞望舶，自笑风船禁不得。
拂衣高咏归去来，我有麻源三亩宅。
朝餐太阳茹紫芝，时时更作方平客。
肯嗟垂槖少黄金，儿孙只用传清白。
送王主簿弃官归建昌
作者：郭祥正
朝代：宋

老着青衫羞望舶，自笑风船禁不得。拂衣高咏归去来，我有麻源三亩宅。朝餐太阳茹紫芝，时时更作方平客。肯嗟垂橐少黄金，儿孙只用传清白。
送王主簿棄官歸建昌
作者：郭祥正
朝代：宋

老着青衫羞望舶，自笑風船禁不得。
拂衣高詠歸去來，我有麻源三畝宅。
朝餐太陽茹紫芝，時時更作方平客。
肯嗟垂槖少黄金，兒孫只用傳清白。
送王侃主簿弃官归南城三首
作者：郭祥正
朝代：宋

纷纷岚翠扑征衣，蒲酌离觞对落晖。忆着故园心已醉，更堪临水送人归。侵侵尘土欲何为，满腹诗书不遇知。归去青山终我老，挂冠全胜拜官时。泠泠风露菊花时，有客言归便得归。自是不归归便得，灵羊峡口棹如飞。
送王侃主簿弃官归南城三首·其一
作者：郭祥正
朝代：宋
体裁：七言绝句

纷纷岚翠扑征衣，蒲酌离觞对落晖。忆着故园心已醉，更堪临水送人归。
送王侃主簿弃官归南城三首·其三
作者：郭祥正
朝代：宋
体裁：七言绝句

泠泠风露菊花时，有客言归便得归。自是不归归便得，灵羊峡口棹如飞。
送王侃主簿弃官归南城三首·其二
作者：郭祥正
朝代：宋
体裁：七言绝句

侵侵尘土欲何为，满腹诗书不遇知。归去青山终我老，挂冠全胜拜官时。
送王侃主簿棄官歸南城三首·其一
作者：郭祥正
朝代：宋

紛紛嵐翠撲征衣，蒲酌離觴對落暉。
憶着故園心已醉，更堪臨水送人歸。
送王侃主簿棄官歸南城三首·其三
作者：郭祥正
朝代：宋

泠泠風露菊花時，有客言歸便得歸。
自是不歸歸便得，靈羊峽口櫂如飛。
送王侃主簿棄官歸南城三首·其二
作者：郭祥正
朝代：宋

侵侵塵土欲何爲，滿腹詩書不遇知。
歸去青山終我老，掛冠全勝拜官時。
送王左丞移鎮金陵
作者：郭祥正
朝代：宋

千艘飛櫓入淮灣，竹馬爭迎舊帥還。
牛酒未頒諸邑下，旌旗先謁兩山間。
武侯暫擁元戎節，裴度須歸上宰班。
精義入神遺像在，載瞻堂廡淚重潸。
送王左丞移镇金陵
作者：郭祥正
朝代：宋
体裁：七言律诗

千艘飞橹入淮湾，竹马争迎旧帅还。牛酒未颁诸邑下，旌旗先谒两山间。武侯暂拥元戎节，裴度须归上宰班。精义入神遗像在，载瞻堂庑泪重潸。
送琳長老再游浙東
作者：郭祥正
朝代：宋

姑溪不是留君地，雪竇天台更一游。
玉浪濺雲泉尾活，金盤擎海月華秋。
將心與客無痕跡，問疾何人敢對酬。
我把釣竿相憶處，蓼花紅影上絲頭。
送琳长老再游浙东
作者：郭祥正
朝代：宋
体裁：七言律诗

姑溪不是留君地，雪窦天台更一游。玉浪溅云泉尾活，金盘擎海月华秋。将心与客无痕迹，问疾何人敢对酬。我把钓竿相忆处，蓼花红影上丝头。
送甥沈济秀才下第南归
作者：郭祥正
朝代：宋
体裁：古风

炎风吹黄尘，去兴不可止。丈夫固有命，得失致悲喜。何当永相将，锡山酌泉水。
送甥沈濟秀才下第南歸
作者：郭祥正
朝代：宋

炎風吹黄塵，去興不可止。
丈夫固有命，得失致悲喜。
何當永相將，錫山酌泉水。
送穎叔待制拜六路都運之命
作者：郭祥正
朝代：宋

朝聞紫詔下龍樓，夕卷紅旌别海陬。
六路理財煩侍從，一門傳節繼風流。
詩如老杜猶爲達，策似劉蕡稍見收。
廊廟乏材終大用，願均和氣及巖幽。
送章秘书
作者：郭祥正
朝代：宋

君心抱太古，不肯屈世人。匹马遍朔方，扬帆出天津。九疑连天洞庭阔，长歌愁杀苍梧神。更将美酒吊楚屈，离骚继作疑前身。两姬不洒望夫泪，一笑岳阳楼上春。丈夫得意且为乐，百年变化随埃尘。如何南还过我别，却言北去朝天阙。上书力诉元兄冤，洗眼看君成一节。劝君事直还收身，速返东南弄白云。功名汲汲竟何益，韩彭取笑武陵人。
送章秘书
作者：郭祥正
朝代：宋

君心抱太古，不肯屈世人。
匹马遍朔方，扬帆出天津。
九疑连天洞庭阔，长歌愁杀苍梧神。
更将美酒弔楚屈，离骚继作疑前身。
两姬不洒望夫泪，一笑岳阳楼上春。
丈夫得意且为乐，百年变化随埃尘。
如何南还过我别，却言北去朝天阙。
上书力诉元兄冤，洗眼看君成一节。
劝君事直还收身，速返东南弄白云。
功名汲汲竟何益，韩彭取笑武陵人。
送章秘書
作者：郭祥正
朝代：宋

君心抱太古，不肯屈世人。
匹馬遍朔方，揚帆出天津。
九疑連天洞庭闊，長歌愁殺蒼梧神。
更將美酒弔楚屈，離騷繼作疑前身。
兩姬不灑望夫淚，一笑岳陽樓上春。
丈夫得意且爲樂，百年變化隨埃塵。
如何南還過我别，却言北去朝天闕。
上書力訴元兄冤，洗眼看君成一節。
勸君事直還收身，速返東南弄白雲。
功名汲汲竟何益，韓彭取笑武陵人。
送耿少府
作者：郭祥正
朝代：宋

白沙岸上相逢时，困倚栏干醉似泥。忽然听君诵新作，酒肉顿觉寒风吹。今朝邂逅芜江涘，大轴蒙贶东城诗。雷惊电掣露怪变，山崩海泻能扶持。令人壮观不知己，倦翼欲接青云飞。逸驾固当出尘滓，胡为一命东南驰。洞庭波澜洗天吼，衡岳葱苍挂南斗。穷幽历险诗魂醒，不倦青衫困趋走。屈原贾谊杜子美，白骨荒丘今在否。款骑瘦马一吊之，满眼斜阳入疏柳。诗成寄我慎勿迟，侧望阳春活残朽。暂时离异何足论，酩酊江楼一樽酒。
送耿少府
作者：郭祥正
朝代：宋

白沙岸上相逢时，困倚栏干醉似泥。
忽然听君诵新作，酒肉顿觉寒风吹。
今朝邂逅芜江涘，大轴蒙贶东城诗。
雷惊电掣露怪变，山崩海泻能扶持。
令人壮观不知己，倦翼欲接青云飞。
逸驾固当出尘滓，胡为一命东南驰。
洞庭波澜洗天吼，衡岳葱苍挂南斗。
穷幽历险诗魂醒，不倦青衫困趋走。
屈原贾谊杜子美，白骨荒丘今在否。
款骑瘦马一弔之，满眼斜阳入疏柳。
诗成寄我慎勿迟，侧望阳春活残朽。
暂时离异何足论，酩酊江楼一樽酒。
送耿少府
作者：郭祥正
朝代：宋

白沙岸上相逢時，困倚欄干醉似泥。
忽然聽君誦新作，酒肉頓覺寒風吹。
今朝邂逅蕪江涘，大軸蒙貺東城詩。
雷驚電掣露怪變，山崩海瀉能扶持。
令人壯觀不知己，倦翼欲接青雲飛。
逸駕固當出塵滓，胡爲一命東南馳。
洞庭波瀾洗天吼，衡嶽葱蒼掛南斗。
窮幽歷險詩魂醒，不倦青衫困趨走。
屈原賈誼杜子美，白骨荒丘今在否。
款騎瘦馬一弔之，滿眼斜陽入疏柳。
詩成寄我慎勿遲，側望陽春活殘朽。
暫時離異何足論，酩酊江樓一樽酒。
送胡与几被召赴阙
作者：郭祥正
朝代：宋

嗟我老已疲，挂冠归旧庐。
素乏二顷田，无可把犁锄。
穷年小山下，独伴千卷书。
作止随古人，襟怀稍欣如。
又无樽中酒，能延故人车。
感君数相过，气豁眉宇疏。
天马出月窟，回薄万里余。
其才无不宜，禄仕犹拘拘。
忽闻明廷诏，一节驰轻舆。
往必陟台省，公言壮皇图。
潜心救世弊，肯意为身谟。
法密吏愈偷，食众财益虚。
末大本渐弱，岂在专防胡。
指瑕一二人，此事尤可吁。
细碎何足论，纲举网不踰。
譬彼脉已病，其身尚膏腴。
要当速内究，珍丸应时须。
良医望数公，润泽回焦枯。
愿如范文正，挺持真丈夫。
老死见太平，委弃甘路衢。
送胡与几被召赴阙
作者：郭祥正
朝代：宋

嗟我老已疲，挂冠归旧庐。素乏二顷田，无可把犁锄。穷年小山下，独伴千卷书。作止随古人，襟怀稍欣如。又无樽中酒，能延故人车。感君数相过，气豁眉宇疏。天马出月窟，回薄万里馀。其才无不宜，禄仕犹拘拘。忽闻明廷诏，一节驰轻舆。往必陟台省，公言壮皇图。潜心救世弊，肯意为身谟。法密吏愈偷，食众财益虚。末大本渐弱，岂在专防胡。指瑕一二人，此事尤可吁。细碎何足论，纲举网不踰。譬彼脉已病，其身尚膏腴。要当速内究，珍丸应时须。良医望数公，润泽回焦枯。愿如范文正，挺持真丈夫。老死见太平，委弃甘路衢。
送胡子企大夫还台
作者：郭祥正
朝代：宋

联镳出梅山，倏然二十载。君尝佐天府，我遂泛云海。音书鱼雁绝，梦寐想风采。营车忽来过，笑语珠璀璀。故交悉相忘，而君独不改。天王尧舜资，化柄付良宰。网罗收鸿鹄，台阁茂兰茝。君归必殊显，发策救民痗。形容入凌烟，丹青永无浼。使我观太平，白首甘冻馁。
送胡子企大夫还台
作者：郭祥正
朝代：宋

联镳出梅山，倐然二十载。
君尝佐天府，我遂泛云海。
音书鱼雁绝，梦寐想风采。
营车忽来过，笑语珠璀璀。
故交悉相忘，而君独不改。
天王尧舜资，化柄付良宰。
网罗收鸿鹄，台阁茂兰茝。
君归必殊显，发策救民痗。
形容入凌烟，丹青永无浼。
使我观太平，白首甘冻馁。
送胡子企大夫還臺
作者：郭祥正
朝代：宋

聯鑣出梅山，倐然二十載。
君嘗佐天府，我遂泛雲海。
音書魚雁絕，夢寐想風采。
營車忽來過，笑語珠璀璀。
故交悉相忘，而君獨不改。
天王堯舜資，化柄付良宰。
網羅收鴻鵠，臺閣茂蘭茝。
君歸必殊顯，發策救民痗。
形容入凌烟，丹青永無浼。
使我觀太平，白首甘凍餒。
送胡推官赴无锡丞
作者：郭祥正
朝代：宋
体裁：古风

爱山不离山，君来访山间。山间只欠水，听君语潺潺。滋我山色秀，洗我尘心烦。如何遽言别，鸾骖欲翩翻。试才得佳邑，割鸡鸣刀镮。双亲尚未老，伯氏趋朝班。蓝田玉一双，浮出濡须湾。天作王者瑞，宁独名乡关。自怜困已甚，风流邈难攀。新诗倘可寄，秋雁无空还。
送胡推官赴無錫丞
作者：郭祥正
朝代：宋

愛山不離山，君來訪山間。
山間只欠水，聽君語潺潺。
滋我山色秀，洗我塵心煩。
如何遽言别，鸞驂欲翩翻。
試才得佳邑，割雞鳴刀鐶。
雙親尚未老，伯氏趨朝班。
藍田玉一雙，浮出濡須灣。
天作王者瑞，寧獨名鄉關。
自憐困已甚，風流邈難攀。
新詩倘可寄，秋雁無空還。
送胡與幾被召赴闕
作者：郭祥正
朝代：宋

嗟我老已疲，掛冠歸舊廬。
素乏二頃田，無可把犁鋤。
窮年小山下，獨伴千卷書。
作止隨古人，襟懷稍欣如。
又無樽中酒，能延故人車。
感君數相過，氣豁眉宇疏。
天馬出月窟，回薄萬里餘。
其才無不宜，祿仕猶拘拘。
忽聞明廷詔，一節馳輕輿。
往必陟臺省，公言壯皇圖。
潛心救世弊，肯意爲身謨。
法密吏愈偷，食衆財益虚。
末大本漸弱，豈在專防胡。
指瑕一二人，此事尤可吁。
細碎何足論，綱舉網不踰。
譬彼脉已病，其身尚膏腴。
要當速內究，珍丸應時須。
良醫望數公，潤澤回焦枯。
願如范文正，挺持真丈夫。
老死見太平，委棄甘路衢。
送范端仲推官
作者：郭祥正
朝代：宋

范君建阳客，读书过万卷。下笔又神速，数预贤能荐。省闼复擅场，声名动海县。一投红莲幕，阻上金銮殿。志气老不衰，苦柏冒霜霰。当涂少知已，薄禄势所恋。君子困下僚，佞士即华选。顾我驽散才，摄守颇优便。公庭可罗雀，云山复对面。坐卧临清风，吟哦挥羽扇。相逢始相乐，瞥去若惊电。君行我幽独，送君聊自谚。
送范端仲推官
作者：郭祥正
朝代：宋

范君建阳客，读书过万卷。
下笔又神速，数预贤能荐。
省闼復擅场，声名动海县。
一投红莲幕，阻上金銮殿。
志气老不衰，苦柏冒霜霰。
当涂少知已，薄禄势所恋。
君子困下僚，佞士即华选。
顾我驽散才，摄守颇优便。
公庭可罗雀，云山復对面。
坐卧临清风，吟哦挥羽扇。
相逢始相乐，瞥去若惊电。
君行我幽独，送君聊自喭。
送范端仲推官
作者：郭祥正
朝代：宋

范君建陽客，讀書過萬卷。
下筆又神速，數預賢能薦。
省闥復擅場，聲名動海縣。
一投紅蓮幕，阻上金鑾殿。
志氣老不衰，苦柏冒霜霰。
當塗少知已，薄祿勢所戀。
君子困下僚，佞士即華選。
顧我駑散才，攝守頗優便。
公庭可羅雀，雲山復對面。
坐卧臨清風，吟哦揮羽扇。
相逢始相樂，瞥去若驚電。
君行我幽獨，送君聊自喭。
送菊与倪倅敦復
作者：郭祥正
朝代：宋
体裁：七言绝句

重阳相近雁初飞，谁剪黄金撒翠微。莫学龙山空落帽，杜郎须插满头归。
送菊与刘守汉臣
作者：郭祥正
朝代：宋

一年爱惜傍东篱，今日才开四五枝。折与刘郎休叹老，嫩黄新白恰相宜。
送菊与刘守汉臣
作者：郭祥正
朝代：宋

一年爱惜傍东篱，今日纔开四五枝。
折与刘郎休叹老，嫩黄新白恰相宜。
送菊與倪倅敦復
作者：郭祥正
朝代：宋

重陽相近雁初飛，誰剪黄金撒翠微。
莫學龍山空落帽，杜郎須插滿頭歸。
送菊與劉守漢臣
作者：郭祥正
朝代：宋

一年愛惜傍東籬，今日纔開四五枝。
折與劉郎休歎老，嫩黄新白恰相宜。
送葉聖參守九江郡
作者：郭祥正
朝代：宋

湓浦夜濤聲動地，香爐晴影碧連天。
樓中不負庾公賞，席上誰爲陶令賢。
且擁旌旗飛畫鷁，行聞臺閣選青錢。
班春過我舊遊處，門巷桃花應寂然。
送衡武陵赴闕
作者：郭祥正
朝代：宋

夫君老文學，國士盡知音。
往奏相如賦，休憐阮籍吟。
一樽江上酒，千里日邊心。
人問武陵事，桃花春水深。
送衡武陵赴阙
作者：郭祥正
朝代：宋
体裁：五言律诗

夫君老文学，国士尽知音。往奏相如赋，休怜阮籍吟。一樽江上酒，千里日边心。人问武陵事，桃花春水深。
送袁殿丞
作者：郭祥正
朝代：宋
体裁：古风

与君六年别，愁见云开露明月。樽中有酒虽独倾，万古情怀共谁说。思君弹瑶琴，琴声为君咽。孤鸿高飞不可攀，北风一送何时还。欲问鲤鱼更难得，江头白浪高于山。天书彼此绝，令人肠百结。昨日闻君来，我心如凿龙门开。拂拭囊中白玉璞，请君辨之为磨琢。感君酬价过南山，即见名声摇海岳。烹羊买酒邀吴姬，今朝会合明朝离。莫嗟两鬓白雪满，请看舞袖红云飞。云飞酒阑君遂起，篙子催行趁潮水。君行汲汲过西山，手植松篁春正美。我亦归青山，白云相伴闲。若驾鸾凰赴瑶阙，先到临川与君别。
送袁殿丞
作者：郭祥正
朝代：宋

與君六年别，愁見雲開露明月。
樽中有酒雖獨傾，萬古情懷共誰說。
思君彈瑤琴，琴聲爲君咽。
孤鴻高飛不可攀，北風一送何時還。
欲問鯉魚更難得，江頭白浪高於山。
天書彼此絕，令人腸百結。
昨日聞君來，我心如鑿龍門開。
拂拭囊中白玉璞，請君辨之爲磨琢。
感君酬價過南山，即見名聲搖海岳。
烹羊買酒邀吳姬，今朝會合明朝離。
莫嗟兩鬢白雪滿，請看舞袖紅雲飛。
雲飛酒闌君遂起，篙子催行趁潮水。
君行汲汲過西山，手植松篁春正美。
我亦歸青山，白雲相伴閑。
若駕鸞凰赴瑤闕，先到臨川與君别。
送褚南翁赴浔幕
作者：郭祥正
朝代：宋

学行从来着，官临益有规。
众人皆信谤，惟我独无疑。
万里还趋幕，三年且待时。
烟霄歧路在，晚达未为迟。
送褚南翁赴浔幕
作者：郭祥正
朝代：宋

学行从来著，官临益有规。众人皆信谤，惟我独无疑。万里还趋幕，三年且待时。烟霄歧路在，晚达未为迟。
送褚南翁赴潯幕
作者：郭祥正
朝代：宋

學行從來著，官臨益有規。
衆人皆信謗，惟我獨無疑。
萬里還趨幕，三年且待時。
烟霄歧路在，晚達未爲遲。
送許栖墨道士
作者：郭祥正
朝代：宋

結廬守親冢，淡食畢喪制。
焚香誦寶經，傾悲拔冥滯。
神明扶孝思，肌髪保陽氣。
支離僅不死，鄰里爲歔欷。
倏然叩予門，殷勤謝銘誌。
袖攜一幅圖，離坎備形勢。
明堂正丘穴，松檟列新翠。
身雖離冢旁，披圖即流涕。
拏舟遽言别，諱曰仲春至。
酌水採嘉蔬，藉草具嚴祭。
又言廣栽植，薄取歲時利。
事死如事生，終焉達斯志。
儒者似君稀，况復褐冠類。
誰爲孝子傳，吾詩信無僞。
送許秀才二首·其一
作者：郭祥正
朝代：宋

許子來何謂，還家興未忘。
青山聊自愛，白路不知長。
皓雪飄詩句，寒星動劍鋩。
嗟予倦塵俗，無術接翺翔。
送許秀才二首·其二
作者：郭祥正
朝代：宋

西風吹落葉，片片旅人心。
半夜有歸興，明朝雪滿簪。
濁醪聊惜别，精藝少知音。
草店青山外，解鞍孤月沉。
送许栖墨道士
作者：郭祥正
朝代：宋

结庐守亲冢，淡食毕丧制。焚香诵宝经，倾悲拔冥滞。神明扶孝思，肌发保阳气。支离仅不死，邻里为歔欷。倏然叩予门，殷勤谢铭志。袖携一幅图，离坎备形势。明堂正丘穴，松槚列新翠。身虽离冢旁，披图即流涕。拿舟遽言别，讳曰仲春至。酌水采嘉蔬，藉草具严祭。又言广栽植，薄取岁时利。事死如事生，终焉达斯志。儒者似君稀，况复褐冠类。谁为孝子传，吾诗信无伪。
送许栖墨道士
作者：郭祥正
朝代：宋

结庐守亲冢，淡食毕丧制。
焚香诵宝经，倾悲拔冥滞。
神明扶孝思，肌髪保阳气。
支离仅不死，邻里为歔欷。
倏然叩予门，殷勤谢铭志。
袖携一幅图，离坎备形势。
明堂正丘穴，松槚列新翠。
身虽离冢旁，披图即流涕。
拏舟遽言别，讳曰仲春至。
酌水采嘉蔬，藉草具严祭。
又言广栽植，薄取岁时利。
事死如事生，终焉达斯志。
儒者似君稀，况復褐冠类。
谁为孝子传，吾诗信无僞。
送许秀才二首
作者：郭祥正
朝代：宋

许子来何谓，还家兴未忘。青山聊自爱，白路不知长。皓雪飘诗句，寒星动剑铓。嗟予倦尘俗，无术接翱翔。西风吹落叶，片片旅人心。半夜有归兴，明朝雪满簪。浊醪聊惜别，精艺少知音。草店青山外，解鞍孤月沉。
送许秀才二首·其一
作者：郭祥正
朝代：宋
体裁：五言律诗

许子来何谓，还家兴未忘。青山聊自爱，白路不知长。皓雪飘诗句，寒星动剑铓。嗟予倦尘俗，无术接翱翔。
送许秀才二首·其二
作者：郭祥正
朝代：宋
体裁：五言律诗

西风吹落叶，片片旅人心。半夜有归兴，明朝雪满簪。浊醪聊惜别，精艺少知音。草店青山外，解鞍孤月沉。
送象守賈正夫朝奉還臺二首·其一
作者：郭祥正
朝代：宋

六載爲南郡，歸時雪滿顛。
一家纔度嶺，單騎欲朝天。
介潔終無玷，精神老尚全。
十分愁别酒，魂斷鵠亭前。
送象守賈正夫朝奉還臺二首·其二
作者：郭祥正
朝代：宋

十載音書絕，扁舟忽見過。
有樽傾别酒，無妓唱離歌。
海闊春光少，城空瘴霧多。
羨君先度嶺，猿叫隔雲蘿。
送象守贾正夫朝奉还台二首
作者：郭祥正
朝代：宋

六载为南郡，归时雪满颠。一家才度岭，单骑欲朝天。介洁终无玷，精神老尚全。十分愁别酒，魂断鹄亭前。十载音书绝，扁舟忽见过。有樽倾别酒，无妓唱离歌。海阔春光少，城空瘴雾多。羡君先度岭，猿叫隔云萝。
送象守贾正夫朝奉还台二首·其一
作者：郭祥正
朝代：宋

六载为南郡，归时雪满颠。一家才度岭，单骑欲朝天。介洁终无玷，精神老尚全。十分愁别酒，魂断鹄亭前。
送象守贾正夫朝奉还台二首·其一
作者：郭祥正
朝代：宋

六载为南郡，归时雪满颠。
一家纔度岭，单骑欲朝天。
介洁终无玷，精神老尚全。
十分愁别酒，魂断鹄亭前。
送象守贾正夫朝奉还台二首·其二
作者：郭祥正
朝代：宋
体裁：五言律诗

十载音书绝，扁舟忽见过。有樽倾别酒，无妓唱离歌。海阔春光少，城空瘴雾多。羡君先度岭，猿叫隔云萝。
送賈明叔侍御守宣
作者：郭祥正
朝代：宋

直節忠言久不聞，堂堂今見賈生孫。
老姦去位朝廷正，聖母憐才德業尊。
句水曉光塵不染，敬山秋色玉無痕。
北樓把酒頻邀客，紫詔傳呼下國門。
送贾明叔侍御守宣
作者：郭祥正
朝代：宋

直节忠言久不闻，堂堂今见贾生孙。老奸去位朝廷正，圣母怜才德业尊。句水晓光尘不染，敬山秋色玉无痕。北楼把酒频邀客，紫诏传呼下国门。
送贾明叔侍御守宣
作者：郭祥正
朝代：宋

直节忠言久不闻，堂堂今见贾生孙。
老姦去位朝廷正，圣母怜才德业尊。
句水晓光尘不染，敬山秋色玉无痕。
北楼把酒频邀客，紫诏传呼下国门。
送郑说道太博监内法酒库
作者：郭祥正
朝代：宋

故人京洛来，共话十年别。朱颜虽未彫，颇有鬓间雪。夫君起文学，今乃官曲糵。虽云屈雄才，犹喜待金阙。朝政今更新，百执勇施设。愿言慎所职，法酿务精洁。上方祭祀馀，一饮兹以悦。云霄即横飞，勉勉著勋烈。行将鸳鹭群，何暇笑跛鳖。跛鳖亦自知，中心冷如铁。
送郑说道太博监内法酒库
作者：郭祥正
朝代：宋

故人京洛来，共话十年别。
朱颜虽未雕，颇有鬓间雪。
夫君起文学，今乃官曲糵。
虽云屈雄才，犹喜待金阙。
朝政今更新，百执勇施设。
愿言慎所职，法酿务精洁。
上方祭祀余，一饮兹以悦。
云霄即横飞，勉勉着勋烈。
行将鸳鹭羣，何暇笑跛鼈。
跛鼈亦自知，中心冷如铁。
送郭晦叔知海州
作者：郭祥正
朝代：宋
体裁：五言律诗

凛凛汾阳秀，螺川旧徙居。文名动场屋，孝节冠乡闾。御史论才久，方州躐等除。朝廷终器使，宗庙得璠玙。
送郭晦叔知海州
作者：郭祥正
朝代：宋

凜凜汾陽秀，螺川舊徙居。
文名動場屋，孝節冠鄉閭。
御史論才久，方州躐等除。
朝廷終器使，宗廟得璠璵。
送鄭說道太博監內法酒庫
作者：郭祥正
朝代：宋

故人京洛來，共話十年別。
朱顔雖未彫，頗有鬢間雪。
夫君起文學，今乃官麴糵。
雖云屈雄才，猶喜待金闕。
朝政今更新，百執勇施設。
願言慎所職，法釀務精潔。
上方祭祀餘，一飲茲以悅。
雲霄即橫飛，勉勉著勳烈。
行將鴛鷺羣，何暇笑跛鼈。
跛鼈亦自知，中心冷如鐵。
送錢公瑾長官
作者：郭祥正
朝代：宋

羣山凌皓雪，修途無點塵。
寒梅數枝發，持送北歸人。
人歸向瑤闕，頭角屈以伸。
十年困塵滓，一旦乘風雲。
大用多晚年，請看釣渭濱。
又如四公子，長揖取名勳。
其餘瑣細輩，爲君何足陳。
我忝交君印，俯顔愧斯民。
疲駑追逸驥，澆漓雜醲醇。
物理有屯泰，賢愚固難倫。
感君重然諾，西郊待歸輪。
非君肯卑屈，誰復許相親。
送錢朝請還臺
作者：郭祥正
朝代：宋

銓選相逢弱冠前，竹符分得各皤然。
開樽且喜君尤健，問舍應輸我最先。
北上有心思報國，南來無物載歸船。
冰清世澤源流大，須享人間五福全。
送錢節七承議還臺
作者：郭祥正
朝代：宋

平昔未識面，已景才業殊。
及來公詡家，把酒情忻如。
分攜八换歲，益聞峻名譽。
我方姑熟隱，君解惠國符。
鷁舟始云泊，駕言過茅廬。
傾談洗塵聽，積憂令我舒。
鳳窼無凡毛，龍窟多美珠。
朝家正清明，往矣涉亨衢。
澤民冀姚宋，致主優唐虞。
史筆採循吏，非君復誰書。
送錢賢良
作者：郭祥正
朝代：宋

去年六月梓山裏，與子披襟弄泉水。
高談直出堯舜前，長林爲我清風起。
金船滿滿傾醇醪，吳娥玉指拈櫻桃。
君令勸我盡百琖，肝腸但覺翻江濤。
醉來騎白鹿，大笑還青山。
倐忽歲月往，思君鬢成斑。
今朝邂逅蕪江頭，論心握手忘離憂。
暫時會合復言别，安得彈劍從之游。
我聞紫微薦君策，男兒事業豈易得。
金門慎勿閑經過，爲奏天下弊穴如蜂窠。
送钱公瑾长官
作者：郭祥正
朝代：宋

羣山凌皓雪，修途无点尘。
寒梅数枝发，持送北归人。
人归向瑶阙，头角屈以伸。
十年困尘滓，一旦乘风云。
大用多晚年，请看钓渭滨。
又如四公子，长揖取名勋。
其余琐细辈，为君何足陈。
我忝交君印，俯颜愧斯民。
疲驽追逸骥，浇漓杂醲醇。
物理有屯泰，贤愚固难伦。
感君重然诺，西郊待归轮。
非君肯卑屈，谁復许相亲。
送钱公瑾长官
作者：郭祥正
朝代：宋

群山凌皓雪，修途无点尘。寒梅数枝发，持送北归人。人归向瑶阙，头角屈以伸。十年困尘滓，一旦乘风云。大用多晚年，请看钓渭滨。又如四公子，长揖取名勋。其馀琐细辈，为君何足陈。我忝交君印，俯颜愧斯民。疲驽追逸骥，浇漓杂醲醇。物理有屯泰，贤愚固难伦。感君重然诺，西郊待归轮。非君肯卑屈，谁复许相亲。
送钱朝请还台
作者：郭祥正
朝代：宋
体裁：七言律诗

铨选相逢弱冠前，竹符分得各皤然。开樽且喜君尤健，问舍应输我最先。北上有心思报国，南来无物载归船。冰清世泽源流大，须享人间五福全。
送钱节七承议还台
作者：郭祥正
朝代：宋

平昔未识面，已景才业殊。及来公诩家，把酒情忻如。分携八换岁，益闻峻名誉。我方姑熟隐，君解惠国符。鹢舟始云泊，驾言过茅庐。倾谈洗尘听，积忧令我舒。凤窼无凡毛，龙窟多美珠。朝家正清明，往矣涉亨衢。泽民冀姚宋，致主优唐虞。史笔采循吏，非君复谁书。
送钱节七承议还台
作者：郭祥正
朝代：宋

平昔未识面，已景才业殊。
及来公诩家，把酒情忻如。
分携八换岁，益闻峻名誉。
我方姑熟隐，君解惠国符。
鹢舟始云泊，驾言过茅庐。
倾谈洗尘听，积忧令我舒。
凤窼无凡毛，龙窟多美珠。
朝家正清明，往矣涉亨衢。
泽民冀姚宋，致主优唐虞。
史笔采循吏，非君復谁书。
送钱贤良
作者：郭祥正
朝代：宋

去年六月梓山裏，与子披襟弄泉水。
高谈直出尧舜前，长林为我清风起。
金船满满倾醇醪，吴娥玉指拈樱桃。
君令劝我尽百琖，肝肠但觉翻江涛。
醉来骑白鹿，大笑还青山。
倐忽岁月往，思君鬓成斑。
今朝邂逅芜江头，论心握手忘离忧。
暂时会合復言别，安得弹剑从之游。
我闻紫微荐君策，男儿事业岂易得。
金门慎勿闲经过，为奏天下弊穴如蜂窠。
送钱贤良
作者：郭祥正
朝代：宋

去年六月梓山里，与子披襟弄泉水。高谈直出尧舜前，长林为我清风起。金船满满倾醇醪，吴娥玉指拈樱桃。君令劝我尽百盏，肝肠但觉翻江涛。醉来骑白鹿，大笑还青山。倏忽岁月往，思君鬓成斑。今朝邂逅芜江头，论心握手忘离忧。暂时会合复言别，安得弹剑从之游。我闻紫微荐君策，男儿事业岂易得。金门慎勿闲经过，为奏天下弊穴如蜂窠。
送陈大夫罢太平守还台
作者：郭祥正
朝代：宋

去年秋暮送东玉，今岁春残送子仪。人生不老安可得，况复年年伤别离。请说湓江初识面，已知磊落胸中奇。桐乡之会愈相乐，是时解印予言归。公乘扁舟过溪口，殷勤访我论新诗。君章下车始命客，邀公与我同遨嬉。开怀醉倒信莫逆，十年一梦音尘稀。忽闻公来守吾土，馀生幸获仁贤依。政成无扰威惠浃，白驹驰隙临瓜期。梨花夺月烂银白，绘盘缕玉江鱼肥。酒倾碧盏盏尝满，曲度晴云云不飞。车轮未许生四角，且愿逆风东北吹。留连更尽一壶酒，无使醒泪沾行衣。十科应诏公第一，出入省寺非公谁。欲陪后会定何许，咄嗟自此分云泥。
送陈大夫罢太平守还台
作者：郭祥正
朝代：宋

去年秋暮送东玉，今岁春残送子仪。
人生不老安可得，况復年年伤别离。
请说湓江初识面，已知磊落胸中奇。
桐乡之会愈相乐，是时解印予言归。
公乘扁舟过溪口，殷勤访我论新诗。
君章下车始命客，邀公与我同遨嬉。
开怀醉倒信莫逆，十年一梦音尘稀。
忽闻公来守吾土，余生幸获仁贤依。
政成无扰威惠浃，白驹驰隙临瓜期。
梨花夺月烂银白，绘盘缕玉江鱼肥。
酒倾碧盏盏尝满，曲度晴云云不飞。
车轮未许生四角，且愿逆风东北吹。
留连更尽一壶酒，无使醒泪沾行衣。
十科应诏公第一，出入省寺非公谁。
欲陪后会定何许，咄嗟自此分云泥。
送陈屯田知明州
作者：郭祥正
朝代：宋

屈指宛陵客，八九名世贤。我亦驾白鹿，往往登俊筵。昭亭自作老龙斗，叠嶂不碍明河躔。馀霞散绮入高阁，澄江似练拖晴天。黄金买酒不论价，壮心共许青春前。丞相初为部使者，精选邑治君尤先。业闻上书后荐达，玉陛引对亲承宣。付之一节使淮浒，三十二县刑无冤。嗟予末路最流落，哭儿清泪双眸穿。感君不弃半面雅，取之涸辙投深渊。稍回生意渐奋发，遽复舍我摇归船。明朝敕拜四明守，四明山水君所怜。奈何岁旱天下歉，岂容醉卧沧溟边。我疑帝命养头角，乘春霹雳惊蛰眠。白蘋风静湖月满，谩吊贺公怀谪仙。
送陈屯田知明州
作者：郭祥正
朝代：宋

屈指宛陵客，八九名世贤。
我亦驾白鹿，往往登俊筵。
昭亭自作老龙斗，迭嶂不碍明河躔。
余霞散绮入高阁，澄江似练拖晴天。
黄金买酒不论价，壮心共许青春前。
丞相初为部使者，精选邑治君尤先。
业闻上书后荐达，玉陛引对亲承宣。
付之一节使淮浒，三十二县刑无冤。
嗟予末路最流落，哭儿清泪双眸穿。
感君不弃半面雅，取之涸辙投深渊。
稍回生意渐奋发，遽復舍我摇归船。
明朝勅拜四明守，四明山水君所怜。
奈何岁旱天下歉，岂容醉卧沧溟边。
我疑帝命养头角，乘春霹雳惊蛰眠。
白苹风静湖月满，谩弔贺公怀谪仙。
送陈辑都曹致仕还乡
作者：郭祥正
朝代：宋
体裁：五言律诗

赋笔惊场屋，高才叹陆沈。宦游今日尽，野兴暮年深。黄菊看看秀，青云处处阴。君怀能亢爽，吾意亦侵寻。
送陳大夫罷太平守還臺
作者：郭祥正
朝代：宋

去年秋暮送東玉，今歲春殘送子儀。
人生不老安可得，况復年年傷别離。
請說湓江初識面，已知磊落胸中奇。
桐鄉之會愈相樂，是時解印予言歸。
公乘扁舟過溪口，殷勤訪我論新詩。
君章下車始命客，邀公與我同遨嬉。
開懷醉倒信莫逆，十年一夢音塵稀。
忽聞公來守吾土，餘生幸獲仁賢依。
政成無擾威惠浹，白駒馳隙臨瓜期。
梨花奪月爛銀白，繪盤縷玉江魚肥。
酒傾碧盞盞嘗滿，曲度晴雲雲不飛。
車輪未許生四角，且願逆風東北吹。
留連更盡一壺酒，無使醒淚沾行衣。
十科應詔公第一，出入省寺非公誰。
欲陪後會定何許，咄嗟自此分雲泥。
送陳屯田知明州
作者：郭祥正
朝代：宋

屈指宛陵客，八九名世賢。
我亦駕白鹿，往往登俊筵。
昭亭自作老龍鬭，疊嶂不礙明河躔。
餘霞散綺入高閣，澄江似練拖晴天。
黄金買酒不論價，壯心共許青春前。
丞相初爲部使者，精選邑治君尤先。
業聞上書後薦達，玉陛引對親承宣。
付之一節使淮滸，三十二縣刑無冤。
嗟予末路最流落，哭兒清淚雙眸穿。
感君不棄半面雅，取之涸轍投深淵。
稍回生意漸奮發，遽復捨我搖歸船。
明朝勅拜四明守，四明山水君所憐。
奈何歲旱天下歉，豈容醉卧滄溟邊。
我疑帝命養頭角，乘春霹靂驚蟄眠。
白蘋風靜湖月滿，謾弔賀公懷謫仙。
送陳輯都曹致仕還鄉
作者：郭祥正
朝代：宋

賦筆驚場屋，高才歎陸沈。
宦遊今日盡，野興暮年深。
黄菊看看秀，青雲處處陰。
君懷能亢爽，吾意亦侵尋。
送陶秀才二首
作者：郭祥正
朝代：宋

我爱陶渊明，隐不群异学。今朝识其孙，璨璨真玉璞。森然家风在，辩说倾电雹。江头偶逢我，笑我何龊龊。恨不从君去，高飞同饮啄。顾此翅翎短，岂能超五岳。我止愁复愁，君行乐其乐。江天九旬雨，江路三尺泥。扶家遂远适，羸马正难骑。传舍野烟中，子规连夜啼。乡园归得到，应已血沾衣。
送陶秀才二首·其一
作者：郭祥正
朝代：宋

我愛陶淵明，隱不羣異學。
今朝識其孫，璨璨真玉璞。
森然家風在，辯說傾電雹。
江頭偶逢我，笑我何齪齪。
恨不從君去，高飛同飲啄。
顧此翅翎短，豈能超五嶽。
我止愁復愁，君行樂其樂。
送陶秀才二首·其一
作者：郭祥正
朝代：宋

我爱陶渊明，隐不羣异学。
今朝识其孙，璨璨真玉璞。
森然家风在，辩说倾电雹。
江头偶逢我，笑我何龊龊。
恨不从君去，高飞同饮啄。
顾此翅翎短，岂能超五岳。
我止愁復愁，君行乐其乐。
送陶秀才二首·其一
作者：郭祥正
朝代：宋

我爱陶渊明，隐不群异学。今朝识其孙，璨璨真玉璞。森然家风在，辩说倾电雹。江头偶逢我，笑我何龊龊。恨不从君去，高飞同饮啄。顾此翅翎短，岂能超五岳。我止愁复愁，君行乐其乐。
送陶秀才二首·其二
作者：郭祥正
朝代：宋
体裁：古风

江天九旬雨，江路三尺泥。扶家遂远适，羸马正难骑。传舍野烟中，子规连夜啼。乡园归得到，应已血沾衣。
送陶秀才二首·其二
作者：郭祥正
朝代：宋

江天九旬雨，江路三尺泥。
扶家遂遠適，羸馬正難騎。
傳舍野煙中，子規連夜啼。
鄉園歸得到，應已血沾衣。
送颖叔待制拜六路都运之命
作者：郭祥正
朝代：宋
体裁：七言律诗

朝闻紫诏下龙楼，夕卷红旌别海陬。六路理财烦侍从，一门传节继风流。诗如老杜犹为达，策似刘蕡稍见收。廊庙乏材终大用，愿均和气及岩幽。
送饒守李澤民承議
作者：郭祥正
朝代：宋

傾蓋論心古亦難，詞源向我瀉潺潺。
番川共惜顔公去，漢室誰憎賈傅還。
莫遣塵埃侵鬢髮，且張圖畫對雲山。
何時樽酒重相遇，魏北江東落照間。
送饶守李泽民承议
作者：郭祥正
朝代：宋

倾盖论心古亦难，词源向我泻潺潺。番川共惜颜公去，汉室谁憎贾傅还。莫遣尘埃侵鬓发，且张图画对云山。何时樽酒重相遇，魏北江东落照间。
送饶守李泽民承议
作者：郭祥正
朝代：宋

倾盖论心古亦难，词源向我泻潺潺。
番川共惜颜公去，汉室谁憎贾傅还。
莫遣尘埃侵鬓髮，且张图画对云山。
何时樽酒重相遇，魏北江东落照间。
送馬東玉朝散還朝
作者：郭祥正
朝代：宋

秋空若明鏡，雲物瑩可數。
臨高送遠發，况復瞰牛渚。
崔嵬水帝宫，半出燃犀浦。
橋基插波瀾，王氣逐龍虎。
歸艎豈能留，兩漿幾欲舞。
重光瞻舜日，羣材入天罟。
聃聃馬東玉，松柏耐寒暑。
五載佐吾邦，大匠善規矩。
仁民而愛物，巨細各有補。
宴閒集賓朋，風流照樽俎。
能詩又敏速，往往造險語。
交章久薦達，名聲動寰宇。
胸中蟠虹蜺，行矣須一吐。
伊予百無堪，投老尚好古。
垂竿魚未食，茹蘗口忘苦。
唯君最相知，稱謂等鮑庾。
君歸我何適，形影守溪滸。
時寄一行書，焦枯望霖雨。
送马东玉朝散还朝
作者：郭祥正
朝代：宋

秋空若明镜，云物瑩可数。临高送远发，况复瞰牛渚。崔嵬水帝宫，半出燃犀浦。桥基插波澜，王气逐龙虎。归艎岂能留，两浆几欲舞。重光瞻舜日，群材入天罟。聃聃马东玉，松柏耐寒暑。五载佐吾邦，大匠善规矩。仁民而爱物，巨细各有补。宴閒集宾朋，风流照樽俎。能诗又敏速，往往造险语。交章久荐达，名声动寰宇。胸中蟠虹蜺，行矣须一吐。伊予百无堪，投老尚好古。垂竿鱼未食，茹檗口忘苦。唯君最相知，称谓等鲍庾。君归我何适，形影守溪浒。时寄一行书，焦枯望霖雨。
送马东玉朝散还朝
作者：郭祥正
朝代：宋
体裁：古风

秋空若明镜，云物莹可数。临高送远发，况复瞰牛渚。崔嵬水帝宫，半出燃犀浦。桥基插波澜，王气逐龙虎。归艎岂能留，两浆几欲舞。重光瞻舜日，群材入天罟。聃聃马东玉，松柏耐寒暑。五载佐吾邦，大匠善规矩。仁民而爱物，巨细各有补。宴閒集宾朋，风流照樽俎。能诗又敏速，往往造险语。交章久荐达，名声动寰宇。胸中蟠虹蜺，行矣须一吐。伊予百无堪，投老尚好古。垂竿鱼未食，茹檗口忘苦。唯君最相知，称谓等鲍庾。君归我何适，形影守溪浒。时寄一行书，焦枯望霖雨。
送马东玉朝散还朝
作者：郭祥正
朝代：宋

秋空若明镜，云物莹可数。
临高送远发，况復瞰牛渚。
崔嵬水帝宫，半出燃犀浦。
桥基插波澜，王气逐龙虎。
归艎岂能留，两浆几欲舞。
重光瞻舜日，羣材入天罟。
聃聃马东玉，松柏耐寒暑。
五载佐吾邦，大匠善规矩。
仁民而爱物，巨细各有补。
宴閒集宾朋，风流照樽俎。
能诗又敏速，往往造险语。
交章久荐达，名声动寰宇。
胸中蟠虹蜺，行矣须一吐。
伊予百无堪，投老尚好古。
垂竿鱼未食，茹蘗口忘苦。
唯君最相知，称谓等鲍庾。
君归我何适，形影守溪浒。
时寄一行书，焦枯望霖雨。
送魏掾赴調
作者：郭祥正
朝代：宋

齠齓已承祿，資賦况超邁。
三年瑩無玼，一日忻有代。
芳洲清風微，夕浦寒烟䨴。
翩翩莫能留，逡巡遠山外。
浮生離合際，志士懷耿介。
渺思歲月往，俯視天壤隘。
人驚甘羅少，帝憶賈生對。
竟言若爲期，充實光輝大。
送魏掾赴调
作者：郭祥正
朝代：宋

龆齓已承禄，资赋况超迈。
三年莹无玼，一日忻有代。
芳洲清风微，夕浦寒烟䨴。
翩翩莫能留，逡巡远山外。
浮生离合际，志士怀耿介。
渺思岁月往，俯视天壤隘。
人惊甘罗少，帝忆贾生对。
竟言若为期，充实光辉大。
送魏掾赴调
作者：郭祥正
朝代：宋

龆龀已承禄，资赋况超迈。三年瑩无玼，一日忻有代。芳洲清风微，夕浦寒烟䨴。翩翩莫能留，逡巡远山外。浮生离合际，志士怀耿介。渺思岁月往，俯视天壤隘。人惊甘罗少，帝忆贾生对。竟言若为期，充实光辉大。
送魏掾赴调
作者：郭祥正
朝代：宋
体裁：古风

龆龀已承禄，资赋况超迈。三年莹无玼，一日忻有代。芳洲清风微，夕浦寒烟䨴。翩翩莫能留，逡巡远山外。浮生离合际，志士怀耿介。渺思岁月往，俯视天壤隘。人惊甘罗少，帝忆贾生对。竟言若为期，充实光辉大。
送魏汝士宣德
作者：郭祥正
朝代：宋
体裁：七言律诗

隔江为宰便庭帏，归去青霄结主知。租赋宽平民共乐，文书清简吏常饥。始终不变温如玉，离别相怜醉似泥。上国故人应问我，为言耕钓老明时。
送魏汝士宣德
作者：郭祥正
朝代：宋

隔江为宰便庭帏，归去青霄结主知。
租赋寛平民共乐，文书清简吏常饥。
始终不变温如玉，离别相怜醉似泥。
上国故人应问我，为言耕钓老明时。
送魏汝士宣德
作者：郭祥正
朝代：宋

隔江爲宰便庭幃，歸去青霄結主知。
租賦寛平民共樂，文書清簡吏常饑。
始終不變温如玉，離别相憐醉似泥。
上國故人應問我，爲言耕釣老明時。
送黄吉老察院
作者：郭祥正
朝代：宋

积学久未遇，忠言今可施。
请君略细故，吐出胸中奇。
悉救当世弊，自结明主知。
不唯振宪纲，进当司鼎彛。
用广财已乏，官冗人愈卑。
政寛法不举，将偄边无威。
家家侈声乐，淳源变浇漓。
土木绚金碧，佛仙竞新祠。
此乃腹心疾，岂止为疮痍。
言者曾未及，虽言多恚私。
苟非大奸邪，恶足求瑕玼。
举朝无完人，何以禆明时。
尝读喜似篇，左右皆宜之。
乃知荆山璧，天地终不道。
去垩无变容，诚明达神祗。
我方卧岩谷，所友鹿与麋。
感君营从过，枯木春风吹。
又如得黄粱，慰我久苦饥。
承诏不敢留，欢言遽暌违。
殷勤何以报，报君以芜辞。
送黄吉老察院
作者：郭祥正
朝代：宋

积学久未遇，忠言今可施。请君略细故，吐出胸中奇。悉救当世弊，自结明主知。不唯振宪纲，进当司鼎彝。用广财已乏，官冗人愈卑。政宽法不举，将偄边无威。家家侈声乐，淳源变浇漓。土木绚金碧，佛仙竞新祠。此乃腹心疾，岂止为疮痍。言者曾未及，虽言多恚私。苟非大奸邪，恶足求瑕玼。举朝无完人，何以禆明时。尝读喜似篇，左右皆宜之。乃知荆山璧，天地终不遗。去垩无变容，诚明达神祗。我方卧岩谷，所友鹿与麋。感君营从过，枯木春风吹。又如得黄粱，慰我久苦饥。承诏不敢留，欢言遽暌违。殷勤何以报，报君以芜辞。
送黄吉老察院
作者：郭祥正
朝代：宋

積學久未遇，忠言今可施。
請君略細故，吐出胸中奇。
悉救當世弊，自結明主知。
不唯振憲綱，進當司鼎彛。
用廣財已乏，官冗人愈卑。
政寛法不舉，將偄邊無威。
家家侈聲樂，淳源變澆漓。
土木絢金碧，佛仙競新祠。
此乃腹心疾，豈止爲瘡痍。
言者曾未及，雖言多恚私。
苟非大奸邪，惡足求瑕玼。
舉朝無完人，何以禆明時。
嘗讀喜似篇，左右皆宜之。
乃知荆山璧，天地終不道。
去堊無變容，誠明達神祗。
我方卧巖谷，所友鹿與麋。
感君營從過，枯木春風吹。
又如得黄粱，慰我久苦饑。
承詔不敢留，歡言遽暌違。
殷勤何以報，報君以蕪辭。
送黄奉議知白州前宰清遠
作者：郭祥正
朝代：宋

看君新作海邊樓，氣象雄兼四五州。
把筆共題紅粉壁，開樽仍泛玉蟾秋。
喜分符竹行千里，莫羨漁蓑退一丘。
此别定爲生死隔，雪霜霑盡暮年頭。
送黄奉议知白州前宰清远
作者：郭祥正
朝代：宋

看君新作海边楼，气象雄兼四五州。把笔共题红粉壁，开樽仍泛玉蟾秋。喜分符竹行千里，莫羡渔蓑退一丘。此别定为生死隔，雪霜沾尽暮年头。
送黄奉议知白州前宰清远
作者：郭祥正
朝代：宋

看君新作海边楼，气象雄兼四五州。
把笔共题红粉壁，开樽仍泛玉蟾秋。
喜分符竹行千里，莫羡渔蓑退一丘。
此别定为生死隔，雪霜霑尽暮年头。
送黄彦发还台
作者：郭祥正
朝代：宋

予方寓小山，感君忽相过。风标夺瑩玉，气语排悬河。君初佩金印，治蛮真有科。彼侮我即斩，威行济之和。使知朝廷尊，帖帖无愆讹。圣主方求才，四海张网罗。麒麟并凤凰，所获宁为多。如君必见取，为君吟菁莪。
送黄彦发还台
作者：郭祥正
朝代：宋
体裁：古风

予方寓小山，感君忽相过。风标夺莹玉，气语排悬河。君初佩金印，治蛮真有科。彼侮我即斩，威行济之和。使知朝廷尊，帖帖无愆讹。圣主方求才，四海张网罗。麒麟并凤凰，所获宁为多。如君必见取，为君吟菁莪。
送黄彦發還臺
作者：郭祥正
朝代：宋

予方寓小山，感君忽相過。
風標奪瑩玉，氣語排懸河。
君初佩金印，治蠻真有科。
彼侮我即斬，威行濟之和。
使知朝廷尊，帖帖無愆訛。
聖主方求才，四海張網羅。
麒麟并鳳凰，所獲寧爲多。
如君必見取，爲君吟菁莪。
逍遙亭歌一首贈太守王君章
作者：郭祥正
朝代：宋

逍遙之亭在何許，城角西南小溪滸。
水仙粉面浮清波，羽林兵仗森三畝。
六月微風拂面寒，不信人間有煩暑。
借問逍遙真隱徒，西山看雪倒騎驢。
形骸兀兀天壤俱，畫手爭以丹青模。
大言得罪僅免誅，斥參軍事來當塗。
傳云此地舊結廬，百年荆棘遺荒墟。
公來相址呼犂鋤，雙亭化出瓊璃鋪。
欄干鬬角明青朱，四座瑩徹纖埃無。
蘭芬麝裂陳罌盂，珠履珊珊陪後車。
東瞻宣詔西浮圖，曉光夕景迷蓬壺。
愛公心晝如明珠，落成之樂政事餘。
爲公歌，勸公醉。
留連亭上能幾時，行促星軺還玉陛。
逍遥亭歌一首赠太守王君章
作者：郭祥正
朝代：宋

逍遥之亭在何许，城角西南小溪浒。水仙粉面浮清波，羽林兵仗森三亩。六月微风拂面寒，不信人间有烦暑。借问逍遥真隐徒，西山看雪倒骑驴。形骸兀兀天壤俱，画手争以丹青模。大言得罪仅免诛，斥参军事来当涂。传云此地旧结庐，百年荆棘遗荒墟。公来相址呼犁锄，双亭化出琼璃铺。栏干斗角明青朱，四座瑩彻纤埃无。兰芬麝裂陈罂盂，珠履珊珊陪后车。东瞻宣诏西浮图，晓光夕景迷蓬壶。爱公心昼如明珠，落成之乐政事馀。为公歌，劝公醉。留连亭上能几时，行促星轺还玉陛。
逍遥亭歌一首赠太守王君章
作者：郭祥正
朝代：宋
体裁：古风

逍遥之亭在何许，城角西南小溪浒。水仙粉面浮清波，羽林兵仗森三亩。六月微风拂面寒，不信人间有烦暑。借问逍遥真隐徒，西山看雪倒骑驴。形骸兀兀天壤俱，画手争以丹青模。大言得罪仅免诛，斥参军事来当涂。传云此地旧结庐，百年荆棘遗荒墟。公来相址呼犁锄，双亭化出琼璃铺。栏干斗角明青朱，四座莹彻纤埃无。兰芬麝裂陈罂盂，珠履珊珊陪后车。东瞻宣诏西浮图，晓光夕景迷蓬壶。爱公心昼如明珠，落成之乐政事馀。为公歌，劝公醉。留连亭上能几时，行促星轺还玉陛。
逍遥亭歌一首赠太守王君章
作者：郭祥正
朝代：宋

逍遥之亭在何许，城角西南小溪浒。
水仙粉面浮清波，羽林兵仗森三亩。
六月微风拂面寒，不信人间有烦暑。
借问逍遥真隐徒，西山看雪倒骑驴。
形骸兀兀天壤俱，画手争以丹青模。
大言得罪仅免诛，斥参军事来当涂。
传云此地旧结庐，百年荆棘遗荒墟。
公来相址呼犂锄，双亭化出琼璃铺。
栏干鬬角明青朱，四座莹彻纤埃无。
兰芬麝裂陈罂盂，珠履珊珊陪后车。
东瞻宣诏西浮图，晓光夕景迷蓬壶。
爱公心昼如明珠，落成之乐政事余。
为公歌，劝公醉。
留连亭上能几时，行促星轺还玉陛。
通惠寺小柏
作者：郭祥正
朝代：宋

周遭松桧漫为邻，翠碧婆娑未出羣。
但愿盘根坚似石，不忧枝干不凌云。
通惠寺小柏
作者：郭祥正
朝代：宋

周遭松桧漫为邻，翠碧婆娑未出群。但愿盘根坚似石，不忧枝干不凌云。
通惠寺小柏
作者：郭祥正
朝代：宋

周遭松檜漫爲鄰，翠碧婆娑未出羣。
但願盤根堅似石，不憂枝幹不凌雲。
逢东林旧僧
作者：郭祥正
朝代：宋
体裁：七言绝句

宝陀岩下种松篁，旧客欣逢煮术汤。忆着东林携手处，十年添得两眉霜。
逢東林舊僧
作者：郭祥正
朝代：宋

寶陀巖下種松篁，舊客欣逢煮术湯。
憶着東林攜手處，十年添得兩眉霜。
遊華陽洞阻雨
作者：郭祥正
朝代：宋

此洞昔無聞，人跡固稀到。
一昨紫微遊，刻石記所好。
遂令天下知，遊者爭欲造。
我方珮縣印，事閒慕高蹈。
聯鑣二三子，並堅松柏操。
樽罍薄攜持，丁壯却前導。
行行逼崕巔，紫翠射襟帽。
方疑攀鬰蘿，又若堆海潦。
石門未及窺，忽值山雨暴。
風雲暗衢路，雷電拆巖嶠。
蒼黄僕夫語，踴躍猿猱叫。
黄泥濡衣裳，安得白日照。
初遊成歡愉，中險觸憤懊。
佛舍距幾何，望望目睛眊。
擊鐙促疲馬，十步九欹倒。
登堂亟就榻，釋子數相勞。
尋幽尚齟齬，處世信難料。
暫眠稍蘇息，起坐復悲嘯。
寧非山鬼護，不使俗客眺。
桓桓翠琰文，愈讀愈精妙。
名由今日新，跡入萬古耀。
騏驥步莫追，駑駘志彌劭。
猶期六月來，散髪避炎燎。
一雨路阻絕，何以爲壯少。
歸歟歌蕪詞，聊爲起同調。
遊西巖寺二首·其一
作者：郭祥正
朝代：宋

西崖瀑布瀉雲中，移得匡廬一半工。
要看玉潭千丈雪，莫敎江月照還空。
遊西巖寺二首·其二
作者：郭祥正
朝代：宋

三人同結靜中緣，一到西巖思豁然。
何必擁爐傾濁酒，且來攀樹聽寒泉。
遊道林寺呈運判蔡中允昆仲如晦用杜甫元韻
作者：郭祥正
朝代：宋

長沙城西湘水隅，道林古寺松門紆。
嘗聞秀絕超五嶽，果見氣象吞重湖。
殿前銜花走白鹿，殿裏沈烟焚玉爐。
何人塑出慈氏衆，冠纓動活搖明珠。
高僧處處有遺跡，盤石坐禪龍虎俱。
唐人妙筆數歐沈，至今板上棲羣烏。
五言七字又奇絕，此寺此堂天下無。
不緣薄宦豈能賞，勇往兼有兒孫扶。
賈生前席竟憂死，屈原懷沙終自誅。
投身及早卜幽隱，淡泊久乃勝甘腴。
雲生岳嶠月晦影，雨過橘洲猿夜呼。
細吟靜境足自適，忠憤未合思捐軀。
趨玄飽讀長者論，養真默合烟蘿圖。
千篇愧比老杜老，一節願隨孤竹孤。
况陪使者共遊覽，二謝弟晜真友于。
不知昔日楊常侍，何似今朝蔡大夫。
遊陵陽謁王左丞代先書寄獻
作者：郭祥正
朝代：宋

布衣射策趨蓬萊，十年得志聯三台。
懷仁附義天下悦，忠言屢叩宸聰回。
不唯盡赦息錢息，曾均惠澤覃枯骸。
先皇晏駕舊臣老，白雲黄鶴空徘徊。
藩城六見換符節，直道自任寧嫌猜。
昭亭扶春入畫戟，句溪洗月供吟盃。
佳賓三千集珠履，赤子十萬登熙臺。
玄暉比公固不足，我攀太白慚非才。
披雲拂霧一何晚，泥滑不敢鞭駑駘。
明朝迤邐造賓榻，願逢浩氣吹寒灰。
玉上青蠅本無有，都人爭望公歸來。
公歸來，至尊夢吉天顔開。
遊雲蓋寺
作者：郭祥正
朝代：宋

名山寺多占，此寺山尤名。
妙雲鎮彌覆，層層結縵纓。
日光晝微開，燦射黄金城。
木老枝葉簡，水長音韻清。
五峰如紺蓮，中有樓殿横。
是必龍華宫，禪禪悟無生。
一燈破羣暗，衆燈迭相明。
紛空素葩墜，悲晚孤猿驚。
予方困邅途，寓宿骨已輕。
願言永棲此，讀盡寶藏經。
顧盼適所適，了絕物外營。
馬秣僕亦飯，奈何催北征。
遊鹿苑寺
作者：郭祥正
朝代：宋

遊遍湘西山，晚至鹿苑寺。
平岡列城郭，長松肖兵衞。
入門尤清涼，讀碑辨往事。
乃知阿育王，曾此藏舍利。
浮屠當殿陰，令人竦瞻視。
寶網敷金雲，倏忽變蒼翠。
僧云秋杪時，月靜甘露墜。
大覺去無蹤，山祗自靈異。
白鹿不我逢，殘花在巖際。
居者多壽老，安禪信無累。
笻衲爲生涯，心不墜情僞。
源源聽法語，陶陶襲和氣。
簪紳胡爲乎，頂踵縛憂愧。
願從彼上人，預聞第一義。
煩心沃醍醐，頓悟超十地。
聊爲鹿苑吟，清夢不成寐。
過蕪湖縣
作者：郭祥正
朝代：宋

詩中長愛杜池州，說著蕪城是勝遊。
山掩縣城當北起，渡衝官道向南流。
道林寺送别崔提刑
作者：郭祥正
朝代：宋

湘江倾泻明河源，湘山来落如骏奔。寻幽乘兴莫辞远，白云中有黄金园。佛师无心法愈密，徒众先后陈卑尊。甘泉喷洒仙籁爽，此身已觉超笼樊。高堂却见山外水，古鉴磨开苍藓昏。长城深锁万家富，老木自作千营屯。两洲半没鲸鼓鬣，双崖斗起天为门。沧溟不识几番变，石泐犹有涛淙痕。茯苓愈大愈堪食，深锄但惜伤松根。登高览物亦徒尔，秋色况是当离樽。崔侯才思锐无敌，苍鹰得兔霜翎翻。嗟余染翰愧复正，累句何足先行轩。故人柄政坐东府，请君献策安黎元。
道林寺送别崔提刑
作者：郭祥正
朝代：宋

湘江倾泻明河源，湘山来落如骏奔。
寻幽乘兴莫辞远，白云中有黄金园。
佛师无心法愈密，徒众先后陈卑尊。
甘泉喷洒仙籁爽，此身已觉超笼樊。
高堂却见山外水，古鑑磨开苍藓昏。
长城深鏁万家富，老木自作千营屯。
两洲半没鲸鼓鬣，双崖斗起天为门。
沧溟不识几番变，石泐犹有涛淙痕。
茯苓愈大愈堪食，深锄但惜伤松根。
登高览物亦徒尔，秋色况是当离樽。
崔侯才思鋭无敌，苍鹰得兔霜翎翻。
嗟余染翰愧復正，累句何足先行轩。
故人柄政坐东府，请君献策安黎元。
道林寺送别崔提刑
作者：郭祥正
朝代：宋

湘江傾瀉明河源，湘山來落如駿奔。
尋幽乘興莫辭遠，白雲中有黄金園。
佛師無心法愈密，徒衆先後陳卑尊。
甘泉噴灑仙籟爽，此身已覺超籠樊。
高堂却見山外水，古鑑磨開蒼蘚昏。
長城深鏁萬家富，老木自作千營屯。
兩洲半没鯨鼓鬣，雙崖斗起天爲門。
滄溟不識幾番變，石泐猶有濤淙痕。
茯苓愈大愈堪食，深鋤但惜傷松根。
登高覽物亦徒爾，秋色况是當離樽。
崔侯才思鋭無敵，蒼鷹得兔霜翎翻。
嗟余染翰愧復正，累句何足先行軒。
故人柄政坐東府，請君獻策安黎元。
達觀臺黄魯直名之二首·其一
作者：郭祥正
朝代：宋

戴氏山頭一席平，集仙椽筆寫臺名。
長江自與天爲鏡，不用風雲變晦明。
達觀臺黄魯直名之二首·其二
作者：郭祥正
朝代：宋

高臺千尺俯江干，達觀寧論眼界寛。
但見青山圍遠水，不知何處是長安。
遣怀
作者：郭祥正
朝代：宋
体裁：五言律诗

节物惊心事，抟金菊放花。潜鱼防饵钓，高雁避城笳。南浦秋风冷，西江夕照斜。异乡消息断，林外更闻鸦。
遣意
作者：郭祥正
朝代：宋

发为烟岚秃，愁因患难添。径荒无过客，笋迸任穿檐。啅雀谁能遣，惊乌不用占。有巾堪漉酒，聊欲效陶潜。
遣意
作者：郭祥正
朝代：宋

髮为烟岚秃，愁因患难添。
径荒无过客，笋迸任穿檐。
啅雀谁能遣，惊乌不用占。
有巾堪漉酒，聊欲效陶潜。
遣意
作者：郭祥正
朝代：宋

髮爲烟嵐秃，愁因患難添。
徑荒無過客，筍迸任穿簷。
啅雀誰能遣，驚烏不用占。
有巾堪漉酒，聊欲效陶潛。
遣懷
作者：郭祥正
朝代：宋

節物驚心事，摶金菊放花。
潛魚防餌釣，高雁避城笳。
南浦秋風冷，西江夕照斜。
異鄉消息斷，林外更聞鴉。
遷居
作者：郭祥正
朝代：宋

殊方留滯客，遷館避諠譁。
破榻依寒竹，疏窻對晚花。
燕歸疑識面，鳥噪默懷家。
囊橐無書卷，新愁有五車。
遷居西湖普賢院寄自省上人
作者：郭祥正
朝代：宋

十畝方塘四岸榕，夕陽初盡月生東。
不嫌瘴地無家别，猶喜山房有路通。
寧使五塵長我縛，得超三界與師同。
遷居却作安居計，病入殘年兩耳聾。
邀敦復小酌为别
作者：郭祥正
朝代：宋
体裁：古风

三年同赏梅，梅花烂晴雪。一日言北归，梅黄雨初歇。谁将金弹丸，缀在绿枝上。结实胜开花，邀君更同赏。食梅齿牙软，衔杯奈离忧。过江桃李熟，回首忆梅不。
邀敦復小酌爲别
作者：郭祥正
朝代：宋

三年同賞梅，梅花爛晴雪。
一日言北歸，梅黄雨初歇。
誰將金彈丸，綴在綠枝上。
結實勝開花，邀君更同賞。
食梅齒牙軟，銜盃奈離憂。
過江桃李熟，回首憶梅不。
邸報
作者：郭祥正
朝代：宋

立法新三省，論材只數公。
簿書期會正，風俗見聞同。
邊塞瘡痍後，朝廷氣概中。
不才思獻賦，天路恐難通。
邸报
作者：郭祥正
朝代：宋
体裁：五言律诗

立法新三省，论材只数公。簿书期会正，风俗见闻同。边塞疮痍后，朝廷气概中。不才思献赋，天路恐难通。
邹宣德挽词二首
作者：郭祥正
朝代：宋

忆昔姑溪上，分携岁月赊。清标冰有骨，静德玉无瑕。不杀居为戒，传经大厥家。西山问仙籍，公合在烟霞。静乐畴能匹，翛然几杖间。有儿专使节，无念落尘寰。流水归何处，孤云去不还。成仙应蜕骨，谁谓掩泉关。
邹宣德挽词二首·其一
作者：郭祥正
朝代：宋
体裁：五言律诗

忆昔姑溪上，分携岁月赊。清标冰有骨，静德玉无瑕。不杀居为戒，传经大厥家。西山问仙籍，公合在烟霞。
邹宣德挽词二首·其二
作者：郭祥正
朝代：宋
体裁：五言律诗

静乐畴能匹，翛然几杖间。有儿专使节，无念落尘寰。流水归何处，孤云去不还。成仙应蜕骨，谁谓掩泉关。
郎官湖
作者：郭祥正
朝代：宋

张公昔爱湖，湖名自公始。寥寥三百年，逢秋愈清泚。移船菱荇香，游鱼数赪尾。回望武昌郭，楼台碧天里。石照泻灵光，湖波皓如洗。此景绝世无，爱之心不已。缅怀昔贤期，林表清风起。终当归结网，来此养衰鄙。
郎官湖
作者：郭祥正
朝代：宋

张公昔爱湖，湖名自公始。
寥寥三百年，逢秋愈清泚。
移船菱荇香，游鱼数頳尾。
回望武昌郭，楼台碧天裏。
石照泻灵光，湖波皓如洗。
此景绝世无，爱之心不已。
缅怀昔贤期，林表清风起。
终当归结网，来此养衰鄙。
郎官湖
作者：郭祥正
朝代：宋

張公昔愛湖，湖名自公始。
寥寥三百年，逢秋愈清泚。
移船菱荇香，游魚數頳尾。
回望武昌郭，樓臺碧天裏。
石照瀉靈光，湖波皓如洗。
此景絕世無，愛之心不已。
緬懷昔賢期，林表清風起。
終當歸結網，來此養衰鄙。
郑州太守王龙图出家妓弹琵琶即席有赠
作者：郭祥正
朝代：宋

偶骑匹马游仙关，瑶池夜宴欢未阑。
邀予末坐闻清弹，琵琶十槽声正繁。
初疑饥鸾啄玉应天响，忽似霹雳数声春气还。
曲徧将终檀板急，舞袖裂霞随拍入。
踏碎琼筵鸾步娇，汗透香绡露桃湿。
解绦罢舞整花钿，宛转仙容雁行立。
主人使令持酒巵，香随罗袜成尘飞。
铜龙无声夜无极，煌煌烛焰回朝晖。
桃源花落长溪凈，人着秦衣樽俎罄。
岂如此会绝风流，主人慇懃宾客敬。
我作短歌公听取，人世百年能几许。
乐极哀来古所悲，不如立功当此时。
郑州太守王龙图出家妓弹琵琶即席有赠
作者：郭祥正
朝代：宋

偶骑匹马游仙关，瑶池夜宴欢未阑。邀予末坐闻清弹，琵琶十槽声正繁。初疑饥鸾啄玉应天响，忽似霹雳数声春气还。曲遍将终檀板急，舞袖裂霞随拍入。踏碎琼筵鸾步娇，汗透香绡露桃湿。解绦罢舞整花钿，宛转仙容雁行立。主人使令持酒卮，香随罗袜成尘飞。铜龙无声夜无极，煌煌烛焰回朝晖。桃源花落长溪净，人着秦衣樽俎罄。岂如此会绝风流，主人慇勤宾客敬。我作短歌公听取，人世百年能几许。乐极哀来古所悲，不如立功当此时。
郑致国宣义见过小山留饮叙旧
作者：郭祥正
朝代：宋

一见翰林子，怅然怀昨游。尽为泉下鬼，犹有水中沤。屏迹今虽久，惊魂恐未收。残年唯伏枕，几月不登楼。促榻开青眼，论诗慰白头。岭云遮薄暑，江雨湿新秋。蔬饭惭无味，星轺强少留。会难真可惜，老去只添愁。明岁闻官满，高才副帝求。功名随会遇，阀阅畅源流。养大应知损，安卑且尚柔。不孤将有托，吾说肯虚投。
郑致国宣义见过小山留饮叙旧
作者：郭祥正
朝代：宋

一见翰林子，怅然怀昨游。
尽为泉下鬼，犹有水中沤。
屏迹今虽久，惊魂恐未收。
残年唯伏枕，几月不登楼。
促榻开青眼，论诗慰白头。
岭云遮薄暑，江雨湿新秋。
蔬饭惭无味，星轺强少留。
会难真可惜，老去只添愁。
明岁闻官满，高才副帝求。
功名随会遇，阀阅畅源流。
养大应知损，安卑且尚柔。
不孤将有託，吾说肯虚投。
鄒宣德挽詞二首·其一
作者：郭祥正
朝代：宋

憶昔姑溪上，分攜歲月賒。
清標冰有骨，靜德玉無瑕。
不殺居爲戒，傳經大厥家。
西山問仙籍，公合在烟霞。
鄒宣德挽詞二首·其二
作者：郭祥正
朝代：宋

靜樂疇能匹，翛然几杖間。
有兒專使節，無念落塵寰。
流水歸何處，孤雲去不還。
成仙應蜕骨，誰謂掩泉關。
鄭州太守王龍圖出家妓彈琵琶即席有贈
作者：郭祥正
朝代：宋

偶騎匹馬游仙關，瑤池夜宴歡未闌。
邀予末坐聞清彈，琵琶十槽聲正繁。
初疑饑鸞啄玉應天響，忽似霹靂數聲春氣還。
曲徧將終檀板急，舞袖裂霞隨拍入。
踏碎瓊筵鸞步嬌，汗透香綃露桃濕。
解絛罷舞整花鈿，宛轉仙容雁行立。
主人使令持酒巵，香隨羅襪成塵飛。
銅龍無聲夜無極，煌煌燭焰回朝暉。
桃源花落長溪凈，人着秦衣樽俎罄。
豈如此會絕風流，主人慇懃賓客敬。
我作短歌公聽取，人世百年能幾許。
樂極哀來古所悲，不如立功當此時。
鄭致國宣義見過小山留飲敘舊
作者：郭祥正
朝代：宋

一見翰林子，悵然懷昨游。
盡爲泉下鬼，猶有水中漚。
屏跡今雖久，驚魂恐未收。
殘年唯伏枕，幾月不登樓。
促榻開青眼，論詩慰白頭。
嶺雲遮薄暑，江雨濕新秋。
蔬飯慚無味，星軺强少留。
會難真可惜，老去只添愁。
明歲聞官滿，高才副帝求。
功名隨會遇，閥閲暢源流。
養大應知損，安卑且尚柔。
不孤將有託，吾說肯虚投。
酒海吾飲器也
作者：郭祥正
朝代：宋

紅浪滔天玉海春，方壺有路可藏真。
長鯨一吸桑田變，知是人間幾歲人。
酒海吾饮器也
作者：郭祥正
朝代：宋
体裁：七言绝句

红浪滔天玉海春，方壶有路可藏真。长鲸一吸桑田变，知是人间几岁人。
酬吳著作
作者：郭祥正
朝代：宋

醉乘黄犢窮山河，倐然遂向桃源過。
桃源盡處見城郭，萬家訢訢聞弦歌。
主人喜掃溪上榻，愛我鬢髮塵埃多。
旋呼瓊液注玉斝，麟孫出拜能吟哦。
使令勸我須醉倒，不知與世爲誰何。
醒來忽别未十日，敢期佳句傳靈波。
千年不落一字俗，凜凜秋風吹太阿。
大才小用小有補，牛羊茁壯餘無他。
何時赴詔玉京去，萬物待子能調和。
酬吴着作
作者：郭祥正
朝代：宋

醉乘黄犊穷山河，倐然遂向桃源过。
桃源尽处见城郭，万家欣欣闻弦歌。
主人喜扫溪上榻，爱我鬓髮尘埃多。
旋呼琼液注玉斝，麟孙出拜能吟哦。
使令劝我须醉倒，不知与世为谁何。
醒来忽别未十日，敢期佳句传灵波。
千年不落一字俗，凛凛秋风吹太阿。
大才小用小有补，牛羊茁壮余无他。
何时赴诏玉京去，万物待子能调和。
酬吴著作
作者：郭祥正
朝代：宋

醉乘黄犊穷山河，倏然遂向桃源过。桃源尽处见城郭，万家欣欣闻弦歌。主人喜扫溪上榻，爱我鬓发尘埃多。旋呼琼液注玉斝，麟孙出拜能吟哦。使令劝我须醉倒，不知与世为谁何。醒来忽别未十日，敢期佳句传灵波。千年不落一字俗，凛凛秋风吹太阿。大才小用小有补，牛羊茁壮馀无他。何时赴诏玉京去，万物待子能调和。
酬吴著作
作者：郭祥正
朝代：宋
体裁：古风

醉乘黄犊穷山河，倏然遂向桃源过。桃源尽处见城郭，万家訢訢闻弦歌。主人喜扫溪上榻，爱我鬓发尘埃多。旋呼琼液注玉斝，麟孙出拜能吟哦。使令劝我须醉倒，不知与世为谁何。醒来忽别未十日，敢期佳句传灵波。千年不落一字俗，凛凛秋风吹太阿。大才小用小有补，牛羊茁壮馀无他。何时赴诏玉京去，万物待子能调和。
酬富仲容朝散見贈因以送之
作者：郭祥正
朝代：宋

牧之吟齊天，太白詠秋浦。
至今三百年，光焰不埋土。
我朝文愈盛，往往出前古。
仲容生相門，璨然鳳凰羽。
作鎮薄書閒，盈編金玉吐。
牧之何足論，白也真爾汝。
一朝解符歸，暫泊采江滸。
肩輿過蓬蓽，高談辰及午。
洗我塵坌聽，不覺歡欲舞。
又如熟黄粱，連餐釋饑苦。
昔聞鄭國公，片言戢狂虜。
廟食配神宗，昭昭仲山甫。
今逢族弟賢，家法中規矩。
郎省寧淹回，往自結明主。
不惟唐蕭家，繼踵登相府。
請驅千里雲，時作三日雨。
酬富仲容朝散见赠因以送之
作者：郭祥正
朝代：宋
体裁：古风

牧之吟齐天，太白咏秋浦。至今三百年，光焰不埋土。我朝文愈盛，往往出前古。仲容生相门，璨然凤凰羽。作镇薄书閒，盈编金玉吐。牧之何足论，白也真尔汝。一朝解符归，暂泊采江浒。肩舆过蓬荜，高谈辰及午。洗我尘坌听，不觉欢欲舞。又如熟黄粱，连餐释饥苦。昔闻郑国公，片言戢狂虏。庙食配神宗，昭昭仲山甫。今逢族弟贤，家法中规矩。郎省宁淹回，往自结明主。不惟唐萧家，继踵登相府。请驱千里云，时作三日雨。
酬崇福長老見寄
作者：郭祥正
朝代：宋

寄榻西湖不掩關，殘年猶得伴僧閒。
身投羅網歸無路，目送烟雲幸有山。
新句忽傳文字外，舊游重想笑談間。
故人風義如師少，慰我憂愁兩鬢斑。
酬崇福长老见寄
作者：郭祥正
朝代：宋
体裁：七言律诗

寄榻西湖不掩关，残年犹得伴僧閒。身投罗网归无路，目送烟云幸有山。新句忽传文字外，旧游重想笑谈间。故人风义如师少，慰我忧愁两鬓斑。
酬彭法曹留題小山用次來韵
作者：郭祥正
朝代：宋

讀君小山詩，語勢欲飛舞。
乃知甘與賈，年少心則古。
又如東方生，用之必爲虎。
予方坐空谷，屏息避煩暑。
開緘揖清風，不覺生毛羽。
攜之出人間，瑶池贈王母。
酬彭法曹留题小山用次来韵
作者：郭祥正
朝代：宋
体裁：古风

读君小山诗，语势欲飞舞。乃知甘与贾，年少心则古。又如东方生，用之必为虎。予方坐空谷，屏息避烦暑。开缄揖清风，不觉生毛羽。携之出人间，瑶池赠王母。
酬李从道太博
作者：郭祥正
朝代：宋

秋水浸天无表裏，间帆已过三千里。
鹦鹉洲前逢故人，往事新愁还可纪。
祖朝熙熙民物好，长忆联车游五老。
鸟啼花舞送春归，倐忽官书满三考。
从兹南北趋尘劳，往往遭嗤儿女曹。
斗筲之禄未能弃，回首空羡严陵高。
相逢彼此惊迟暮，笔下琳琅写心素。
荷花十顷遶君家，岂是荒榛碍归路。
悲歌不觉青衫湿，酒杯未满愁先入。
闻说明朝趋玉京，直节如今恐难立。
酬李从道太博
作者：郭祥正
朝代：宋

秋水浸天无表里，间帆已过三千里。鹦鹉洲前逢故人，往事新愁还可纪。祖朝熙熙民物好，长忆联车游五老。鸟啼花舞送春归，倏忽官书满三考。从兹南北趋尘劳，往往遭嗤儿女曹。斗筲之禄未能弃，回首空羡严陵高。相逢彼此惊迟暮，笔下琳琅写心素。荷花十顷绕君家，岂是荒榛碍归路。悲歌不觉青衫湿，酒杯未满愁先入。闻说明朝趋玉京，直节如今恐难立。
酬李公择谢予赠范李猿獐
作者：郭祥正
朝代：宋

黄獐雄领雌，青猿母抱子。
一落罝网中，城市就生死。
不如图画上，山深石泉美。
永无罝网忧，精神自全耳。
爱之写横轴，容易披案几。
动静适自感，物我忘表裏。
犹疑跳踯去，毫端讵能止。
易生名独擅，斯人嗟往矣。
后来称李范，赠君君勿鄙。
纵令笔未妙，犹胜负涂豕。
酬李公择谢予赠范李猿獐
作者：郭祥正
朝代：宋

黄獐雄领雌，青猿母抱子。一落罝网中，城市就生死。不如图画上，山深石泉美。永无罝网忧，精神自全耳。爱之写横轴，容易披案几。动静适自感，物我忘表里。犹疑跳踯去，毫端讵能止。易生名独擅，斯人嗟往矣。后来称李范，赠君君勿鄙。纵令笔未妙，犹胜负涂豕。
酬李公擇謝予贈范李猿獐
作者：郭祥正
朝代：宋

黄獐雄領雌，青猿母抱子。
一落罝網中，城市就生死。
不如圖畫上，山深石泉美。
永無罝網憂，精神自全耳。
愛之寫横軸，容易披案几。
動靜適自感，物我忘表裏。
猶疑跳躑去，毫端詎能止。
易生名獨擅，斯人嗟往矣。
後來稱李范，贈君君勿鄙。
縱令筆未妙，猶勝負塗豕。
酬李從道太博
作者：郭祥正
朝代：宋

秋水浸天無表裏，間帆已過三千里。
鸚鵡洲前逢故人，往事新愁還可紀。
祖朝熙熙民物好，長憶聯車游五老。
鳥啼花舞送春歸，倐忽官書滿三考。
從兹南北趨塵勞，往往遭嗤兒女曹。
斗筲之祿未能棄，回首空羡嚴陵高。
相逢彼此驚遲暮，筆下琳琅寫心素。
荷花十頃遶君家，豈是荒榛礙歸路。
悲歌不覺青衫濕，酒杯未滿愁先入。
聞說明朝趨玉京，直節如今恐難立。
酬李推官淮上見寄
作者：郭祥正
朝代：宋

霜寒水落平沙露，短艇悠悠尋泊處。
驚弦旅雁失羣飛，貪餌修鱗隨網去。
世情翻覆可沾巾，三千食客背田文。
不須更待年華老，便向東山卧白雲。
酬李推官淮上见寄
作者：郭祥正
朝代：宋

霜寒水落平沙露，短艇悠悠寻泊处。
惊弦旅雁失羣飞，贪饵修鳞随网去。
世情翻覆可沾巾，三千食客背田文。
不须更待年华老，便向东山卧白云。
酬李推官淮上见寄
作者：郭祥正
朝代：宋

霜寒水落平沙露，短艇悠悠寻泊处。惊弦旅雁失群飞，贪饵修鳞随网去。世情翻覆可沾巾，三千食客背田文。不须更待年华老，便向东山卧白云。
酬穎叔見寄
作者：郭祥正
朝代：宋

鏗鏗南華經，語意妙復妙。
高能出蒼旻，卑不厭藜藋。
陰靜偶暫處，影跡兩莫弔。
息踵真人徒，息喉愚者紹。
方同造物言，萬變領樞要。
既能無怛化，勿鑿混沌竅。
百家拾其餘，所得及遺溺。
至音聽以氣，世或昧此調。
不見杏壇講，猶爲漁父誚。
君看泰山頂，半夜日先照。
惟逢蔣穎叔，沉默造玄窔。
落筆逾萬言，嚴密若誥詔。
嗟予久聾瘖，此道雅未剽。
一昨聞君談，神悟百骸療。
人忘道術遊，魚忘江海跳。
昭亭果見期，爲子發長嘯。
酬耿天隲見寄
作者：郭祥正
朝代：宋

我思昔人言，處世猶大夢。
塵編堆牀頭，撫事聊一誦。
興衰繫時運，賈誼爾何慟。
又思東方朔，爲鼠知不用。
誰憐胯下兒，能領百萬衆。
勢去競詆排，功成乃歌頌。
人情豈相遠，此理古今共。
桓桓耿夫子，策射金榜中。
老彼澗底松，未作明堂棟。
暫來令句曲，尋仙造深洞。
摩挲瑶琪花，借問誰所種。
開落既忘年，一奏熏風弄。
詩言此歸隱，不戀五斗俸。
何時定掛冠，我願爲僕從。
酬耿天隲見寄
作者：郭祥正
朝代：宋

追維平昔遊，十幾喪六七。
與君雖尚在，踸踔各衰疾。
功名無幾何，歲月忽已失。
伻來辱新詩，欲和久閣筆。
文章老愈精，光彩爛星日。
市門果神仙，參軍真俊逸。
又如闚沙漠，鐵騎萬餘匹。
一戰孰與當，百勝得深術。
有過懼不聞，愚惡志所嫉。
言歸潔其身，天命能自詰。
知音我愈寡，深谷詎敢出。
相望止一江，高議容接膝。
請觀商山皓，寧終守蓬蓽。
衆人拉其華，君子俟其實。
定當卜鄰去，攜手藏於密。
酬耿天隲见寄
作者：郭祥正
朝代：宋

我思昔人言，处世犹大梦。
尘编堆床头，抚事聊一诵。
兴衰繫时运，贾谊尔何恸。
又思东方朔，为鼠知不用。
谁怜胯下儿，能领百万众。
势去竞诋排，功成乃歌颂。
人情岂相远，此理古今共。
桓桓耿夫子，策射金榜中。
老彼涧底松，未作明堂栋。
暂来令句曲，寻仙造深洞。
摩挲瑶琪花，借问谁所种。
开落既忘年，一奏熏风弄。
诗言此归隐，不恋五斗俸。
何时定挂冠，我愿为仆从。
酬耿天隲见寄
作者：郭祥正
朝代：宋

追维平昔游，十几丧六七。
与君虽尚在，踸踔各衰疾。
功名无几何，岁月忽已失。
伻来辱新诗，欲和久阁笔。
文章老愈精，光彩烂星日。
市门果神仙，参军真俊逸。
又如闚沙漠，铁骑万余匹。
一战孰与当，百胜得深术。
有过惧不闻，愚恶志所嫉。
言归洁其身，天命能自诘。
知音我愈寡，深谷讵敢出。
相望止一江，高议容接膝。
请观商山皓，宁终守蓬荜。
众人拉其华，君子俟其实。
定当卜邻去，携手藏于密。
酬耿天骘见寄
作者：郭祥正
朝代：宋

我思昔人言，处世犹大梦。尘编堆床头，抚事聊一诵。兴衰系时运，贾谊尔何恸。又思东方朔，为鼠知不用。谁怜胯下儿，能领百万众。势去竞诋排，功成乃歌颂。人情岂相远，此理古今共。桓桓耿夫子，策射金榜中。老彼涧底松，未作明堂栋。暂来令句曲，寻仙造深洞。摩挲瑶琪花，借问谁所种。开落既忘年，一奏熏风弄。诗言此归隐，不恋五斗俸。何时定挂冠，我愿为仆从。
酬耿天骘见寄
作者：郭祥正
朝代：宋

追维平昔游，十几丧六七。与君虽尚在，踸踔各衰疾。功名无几何，岁月忽已失。伻来辱新诗，欲和久阁笔。文章老愈精，光彩烂星日。市门果神仙，参军真俊逸。又如窥沙漠，铁骑万馀匹。一战孰与当，百胜得深术。有过惧不闻，愚恶志所嫉。言归洁其身，天命能自诘。知音我愈寡，深谷讵敢出。相望止一江，高议容接膝。请观商山皓，宁终守蓬荜。众人拉其华，君子俟其实。定当卜邻去，携手藏于密。
酬蔡尉秘校
作者：郭祥正
朝代：宋

环峰雨过烟岚披，君醉兀兀骑驴归。
明朝大字送满箧，乃是醉扫琅琊诗。
阳冰篆笔昔未有，铁索礧碨纒蛟螭。
禹偁八咏不足数，永叔烂浸镌瑶碑。
山光水润洗出大古色，更后敢作知为谁。
爱君胆大少且鋭，搀剔缺漏笔补之。
飘然一别今七载，取读往往生光辉。
宁知流落尚为尉，潇湘邂逅令人嚱。
又致新章溢编楮，遣仆买酒烹黄鸡。
伊予齿髮更衰落，固异往昔相逢时。
举杯未尽辄醉倒，跟吻虽强难扶持。
人生老去百无益，谈新忆故惟伤悲。
劝君休吟亦勿饮，橛株拘坐真忘机。
死生终始了为一，清风为我炎天吹。
酬蔡尉秘校
作者：郭祥正
朝代：宋
体裁：古风

环峰雨过烟岚披，君醉兀兀骑驴归。明朝大字送满箧，乃是醉扫琅琊诗。阳冰篆笔昔未有，铁索礧碨缠蛟螭。禹偁八咏不足数，永叔烂浸镌瑶碑。山光水润洗出大古色，更后敢作知为谁。爱君胆大少且锐，搀剔缺漏笔补之。飘然一别今七载，取读往往生光辉。宁知流落尚为尉，潇湘邂逅令人嚱。又致新章溢编楮，遣仆买酒烹黄鸡。伊予齿发更衰落，固异往昔相逢时。举杯未尽辄醉倒，跟吻虽强难扶持。人生老去百无益，谈新忆故惟伤悲。劝君休吟亦勿饮，橛株拘坐真忘机。死生终始了为一，清风为我炎天吹。
酬蔡尉秘校
作者：郭祥正
朝代：宋

环峰雨过烟岚披，君醉兀兀骑驴归。明朝大字送满箧，乃是醉扫琅琊诗。阳冰篆笔昔未有，铁索礧碨缠蛟螭。禹称八咏不足数，永叔烂浸镌瑶碑。山光水润洗出大古色，更后敢作知为谁。爱君胆大少且锐，搀剔缺漏笔补之。飘然一别今七载，取读往往生光辉。宁知流落尚为尉，潇湘邂逅令人嚱。又致新章溢编楮，遣仆买酒烹黄鸡。伊予齿发更衰落，固异往昔相逢时。举杯未尽辄醉倒，跟吻虽强难扶持。人生老去百无益，谈新忆故惟伤悲。劝君休吟亦勿饮，橛株拘坐真忘机。死生终始了为一，清风为我炎天吹。
酬蔡尉秘校
作者：郭祥正
朝代：宋

環峰雨過烟嵐披，君醉兀兀騎驢歸。
明朝大字送滿篋，乃是醉掃琅琊詩。
陽冰篆筆昔未有，鐵索礧碨纒蛟螭。
禹偁八詠不足數，永叔爛浸鐫瑤碑。
山光水潤洗出大古色，更後敢作知爲誰。
愛君膽大少且鋭，攙剔缺漏筆補之。
飄然一别今七載，取讀往往生光輝。
寧知流落尚爲尉，瀟湘邂逅令人嚱。
又致新章溢編楮，遣僕買酒烹黄雞。
伊予齒髮更衰落，固異往昔相逢時。
舉杯未盡輒醉倒，跟吻雖强難扶持。
人生老去百無益，談新憶故惟傷悲。
勸君休吟亦勿飲，橛株拘坐真忘機。
死生終始了爲一，清風爲我炎天吹。
酬蔡温老秀才见寄
作者：郭祥正
朝代：宋
体裁：七言律诗

一庵聊寄碧岩阴，忽得新诗慰我心。俊逸自追天马健，崩腾还与海涛深。门前俗子无行迹，物外松风有好音。病起可能携杖屦，共寻明月到溪浔。
酬蔡溫老秀才見寄
作者：郭祥正
朝代：宋

一庵聊寄碧巖陰，忽得新詩慰我心。
俊逸自追天馬健，崩騰還與海濤深。
門前俗子無行跡，物外松風有好音。
病起可能攜杖屨，共尋明月到溪潯。
酬运判毛正仲
作者：郭祥正
朝代：宋

明公青霄我平地，才不超羣怀厚媿。
小邦苟禄度残年，侧望车尘掩玼疠。
海浪翻云古渡头，感公为我须臾留。
请说相逢在何处，上下梅山成昨游。
忽得新诗惊老格，飘飘真是金门客。
蹇驴已困何由攀，一夜微吟添鬓白。
酬运判毛正仲
作者：郭祥正
朝代：宋

明公青霄我平地，才不超群怀厚愧。小邦苟禄度残年，侧望车尘掩玼疠。海浪翻云古渡头，感公为我须臾留。请说相逢在何处，上下梅山成昨游。忽得新诗惊老格，飘飘真是金门客。蹇驴已困何由攀，一夜微吟添鬓白。
酬運判毛正仲
作者：郭祥正
朝代：宋

明公青霄我平地，才不超羣懷厚媿。
小邦苟祿度殘年，側望車塵掩玼癘。
海浪翻雲古渡頭，感公爲我須臾留。
請說相逢在何處，上下梅山成昨游。
忽得新詩驚老格，飄飄真是金門客。
蹇驢已困何由攀，一夜微吟添鬢白。
酬陈掾留题小山二首用次来韵
作者：郭祥正
朝代：宋

我爱小山石，翩翩鸾凤姿。胡为不飞去，似与幽人期。志泽未及物，收身聊自嬉。不教三径荒，宁歌吾意词。旧交安在哉，岁晏逢子知。殷勤结惠好，琅玕分一枝。兹山何亭亭，郁有高人姿。朝容白云过，夜与明月期。幽兰翠碧秀，好鸟鸣声嬉。更逢佳客来，惠好留美词。遂令一丘乐，能垂千载知。殷勤谢陈子，蒹葭倚琼枝。
酬陈掾留题小山二首用次来韵·其一
作者：郭祥正
朝代：宋
体裁：古风

我爱小山石，翩翩鸾凤姿。胡为不飞去，似与幽人期。志泽未及物，收身聊自嬉。不教三径荒，宁歌吾意词。旧交安在哉，岁晏逢子知。殷勤结惠好，琅玕分一枝。
酬陈掾留题小山二首用次来韵·其二
作者：郭祥正
朝代：宋

兹山何亭亭，郁有高人姿。朝容白云过，夜与明月期。幽兰翠碧秀，好鸟鸣声嬉。更逢佳客来，惠好留美词。遂令一丘乐，能垂千载知。殷勤谢陈子，蒹葭倚琼枝。
酬陈掾留题小山二首用次来韵·其二
作者：郭祥正
朝代：宋

兹山何亭亭，鬰有高人姿。
朝容白云过，夜与明月期。
幽兰翠碧秀，好鸟鸣声嬉。
更逢佳客来，惠好留美词。
遂令一丘乐，能垂千载知。
殷勤谢陈子，蒹葭倚琼枝。
酬陈纠
作者：郭祥正
朝代：宋
体裁：五言绝句

黄花空烂漫，兵厨不送酒。吾欲挽明河，夜半斟北斗。
酬陳掾留題小山二首用次來韵·其一
作者：郭祥正
朝代：宋

我愛小山石，翩翩鸞鳳姿。
胡爲不飛去，似與幽人期。
志澤未及物，收身聊自嬉。
不教三徑荒，寧歌吾意詞。
舊交安在哉，歲晏逢子知。
殷勤結惠好，琅玕分一枝。
酬陳掾留題小山二首用次來韵·其二
作者：郭祥正
朝代：宋

兹山何亭亭，鬰有高人姿。
朝容白雲過，夜與明月期。
幽蘭翠碧秀，好鳥鳴聲嬉。
更逢佳客來，惠好留美詞。
遂令一丘樂，能垂千載知。
殷勤謝陳子，蒹葭倚瓊枝。
酬陳糾
作者：郭祥正
朝代：宋

黄花空爛漫，兵厨不送酒。
吾欲挽明河，夜半斟北斗。
酬颖叔见寄
作者：郭祥正
朝代：宋

铿铿南华经，语意妙复妙。高能出苍旻，卑不厌藜藋。阴静偶暂处，影迹两莫吊。息踵真人徒，息喉愚者绍。方同造物言，万变领枢要。既能无怛化，勿凿混沌窍。百家拾其馀，所得及遗溺。至音听以气，世或昧此调。不见杏坛讲，犹为渔父诮。君看泰山顶，半夜日先照。惟逢蒋颖叔，沉默造玄窔。落笔逾万言，严密若诰诏。嗟予久聋瘖，此道雅未剽。一昨闻君谈，神悟百骸疗。人忘道术游，鱼忘江海跳。昭亭果见期，为子发长啸。
酬颖叔见寄
作者：郭祥正
朝代：宋

铿铿南华经，语意妙復妙。
高能出苍旻，卑不厌藜藋。
阴静偶暂处，影迹两莫弔。
息踵真人徒，息喉愚者绍。
方同造物言，万变领枢要。
既能无怛化，勿凿混沌窍。
百家拾其余，所得及遗溺。
至音听以气，世或昧此调。
不见杏坛讲，犹为渔父诮。
君看泰山顶，半夜日先照。
惟逢蒋颖叔，沉默造玄窔。
落笔逾万言，严密若诰诏。
嗟予久聋瘖，此道雅未剽。
一昨闻君谈，神悟百骸疗。
人忘道术游，鱼忘江海跳。
昭亭果见期，为子发长啸。
酬魏炎秀才
作者：郭祥正
朝代：宋

碧云暮合庐山头，夜蛩声撼乡园愁。忽然一见旧游客，贳酒不惜千金裘。高谈稍听吐胸臆，歘如野烧光难收。虎豹哀嗥走不彻，猎网四面谁能搜。嗟予慄慄畏事者，兀坐视予劳双眸。主人欣欢亟扫室，雁榻旋列横霜秋。两溪倒碧泻明月，松窗左右风飗飗。长篇赠我不可和，和声酸涩令人羞。
酬魏炎秀才
作者：郭祥正
朝代：宋

碧云暮合庐山头，夜蛩声撼乡园愁。
忽然一见旧游客，贳酒不惜千金裘。
高谈稍听吐胸臆，歘如野烧光难收。
虎豹哀嗥走不彻，猎网四面谁能搜。
嗟予栗栗畏事者，兀坐视予劳双眸。
主人欣欢亟扫室，雁榻旋列横霜秋。
两溪倒碧泻明月，松窻左右风飗飗。
长篇赠我不可和，和声酸涩令人羞。
酬魏炎秀才
作者：郭祥正
朝代：宋

碧雲暮合廬山頭，夜蛩聲撼鄉園愁。
忽然一見舊遊客，貰酒不惜千金裘。
高談稍聽吐胸臆，歘如野燒光難收。
虎豹哀嗥走不徹，獵網四面誰能搜。
嗟予慄慄畏事者，兀坐視予勞雙眸。
主人欣歡亟掃室，雁榻旋列横霜秋。
兩溪倒碧瀉明月，松窻左右風飀飀。
長篇贈我不可和，和聲酸澀令人羞。
醉歌行
作者：郭祥正
朝代：宋

明月珠，不可襦，连城璧，不可餔。世间所有皆虚无，百年光景驹过隙，功名富贵将焉如。君不见北邙山，石羊石虎排无数。旧时多有帝王坟，今日累累蛰狐兔，残碑断碣为行路。又不见秦汉都，百二山河能险固。旧时宫阙亘云霄，今日原田但禾黍，古恨新愁迷草树。不如且买葡萄醅，携壶挈榼閒往来。日日大醉春风台，何用感慨生悲哀。
醉歌行
作者：郭祥正
朝代：宋

明月珠，不可襦，连城璧，不可餔。
世间所有皆虚无，百年光景驹过隙，功名富贵将焉如。
君不见北邙山，石羊石虎排无数。
旧时多有帝王坟，今日纍纍蛰狐兔，残碑断碣为行路。
又不见秦汉都，百二山河能险固，旧时宫阙亘云霄。
今日原田但禾黍，古恨新愁迷草树。
不如且买葡萄醅，携壶挈榼閒往来。
日日大醉春风台，何用感慨生悲哀。
醉歌行
作者：郭祥正
朝代：宋

明月珠，不可襦，連城璧，不可餔。
世間所有皆虛無，百年光景駒過隙，功名富貴將焉如。
君不見北邙山，石羊石虎排無數。
舊時多有帝王墳，今日纍纍蟄狐兔，殘碑斷碣爲行路。
又不見秦漢都，百二山河能險固，舊時宮闕亘雲霄。
今日原田但禾黍，古恨新愁迷草樹。
不如且買葡萄醅，攜壺挈榼閒往來。
日日大醉春風臺，何用感慨生悲哀。
醉歌謝太平李倅自明除夜惠酒
作者：郭祥正
朝代：宋

一年醉，三百六十日。
今朝年盡酒未盡，自顧形骸無得失。
浮生七十行六十，猛飲狂歌須汲汲。
吾邦倅貳李自明，愛我頹然荷蓑笠。
雙壺滿送瓊瑤漿，春風爭從四支入。
君不見劉項存亡安在哉，暫時龍虎轟風雷。
袁盎說行晁錯戮，躡蹝刺客横刀來。
又云舜野死，堯幽囚，九疑連延雲霧愁。
不如飲酒醒復醉，抱甕負鍤渠無仇。
滄海化爲酒，蓬萊作糟丘。
與君攜手去，赤脚踏鼇頭。
醉歌谢太平李倅自明除夜惠酒
作者：郭祥正
朝代：宋

一年醉，三百六十日。今朝年尽酒未尽，自顾形骸无得失。浮生七十行六十，猛饮狂歌须汲汲。吾邦倅贰李自明，爱我颓然荷蓑笠。双壶满送琼瑶浆，春风争从四支入。君不见刘项存亡安在哉，暂时龙虎轰风雷。袁盎说行晁错戮，蹑蹝刺客横刀来。又云舜野死，尧幽囚，九疑连延云雾愁。不如饮酒醒复醉，抱瓮负锸渠无仇。沧海化为酒，蓬莱作糟丘。与君携手去，赤脚踏鳌头。
醉歌谢太平李倅自明除夜惠酒
作者：郭祥正
朝代：宋

一年醉，三百六十日。
今朝年尽酒未尽，自顾形骸无得失。
浮生七十行六十，猛饮狂歌须汲汲。
吾邦倅贰李自明，爱我颓然荷蓑笠。
双壶满送琼瑶浆，春风争从四支入。
君不见刘项存亡安在哉，暂时龙虎轰风雷。
袁盎说行晁错戮，蹑蹝刺客横刀来。
又云舜野死，尧幽囚，九疑连延云雾愁。
不如饮酒醒復醉，抱瓮负锸渠无仇。
沧海化为酒，蓬莱作糟丘。
与君携手去，赤脚踏鳌头。
醉石
作者：郭祥正
朝代：宋

裂嶂飛寒澗，絕壁散明珠。
盤石偃中塢，修林陰翳敷。
世道紛莫救，逸人此提壺。
一酌寄乾坤，回首忘車書。
山花謾相笑，山鳥徒相呼。
更逢山月來，夜響真笙竽。
粹靈淘耳目，幽獨寧賢愚。
留蹤千載間，遊子空踟蹰。
清風起木末，餘涼生坐隅。
浩歌歌去來，逸韻凌遥虚。
醉石
作者：郭祥正
朝代：宋

裂嶂飞寒涧，绝壁散明珠。盘石偃中坞，修林阴翳敷。世道纷莫救，逸人此提壶。一酌寄乾坤，回首忘车书。山花谩相笑，山鸟徒相呼。更逢山月来，夜响真笙竽。粹灵淘耳目，幽独宁贤愚。留踪千载间，游子空踟蹰。清风起木末，馀凉生坐隅。浩歌歌去来，逸韵凌遥虚。
醉石
作者：郭祥正
朝代：宋

裂嶂飞寒涧，绝壁散明珠。
盘石偃中坞，修林阴翳敷。
世道纷莫救，逸人此提壶。
一酌寄干坤，回首忘车书。
山花谩相笑，山鸟徒相呼。
更逢山月来，夜响真笙竽。
粹灵淘耳目，幽独宁贤愚。
留踪千载间，游子空踟蹰。
清风起木末，余凉生坐隅。
浩歌歌去来，逸韵凌遥虚。
醉翁操
作者：郭祥正
朝代：宋

冷冷潺潺。寒泉。瀉雲間。如彈。醉翁洗心逃區寰。自期猿鶴俱閒。情未闌。日暮造深原。異芳誰與搴。忘還。瓊樓玉闕，歸去何年。遺風餘思，猶有猿吟鶴怨。花落溪邊。蕭然。鶯語林中清圓。空山。春又殘。客懷文章仙。度曲響涓涓。清商回徵星斗寒。
醉翁操
作者：郭祥正
朝代：宋

泠泠潺潺，寒泉。
泻云间，如弹。
醉翁洗心逃区寰，自期猿鹤俱閒。
情未阑，日暮向深源。
异芳谁与搴，忘还。
琼楼玉阙，归去何年。
遗风余思，犹有猿吟鹤怨。
花落溪边，萧然。
莺语林中清圜，空山。
春又残，客怀文章仙。
度曲响涓涓，泛商回征星斗寒。
醉翁操
作者：郭祥正
朝代：宋

泠泠潺潺，寒泉。泻云间，如弹。醉翁洗心逃区寰，自期猿鹤俱閒。情未阑，日暮向深源。异芳谁与搴，忘还。琼楼玉阙，归去何年。遗风馀思，犹有猿吟鹤怨。花落溪边，萧然。莺语林中清圜，空山。春又残，客怀文章仙。度曲响涓涓，泛商回徵星斗寒。
醉翁操
作者：郭祥正
朝代：宋

泠泠潺潺，寒泉。
瀉雲間，如彈。
醉翁洗心逃區寰，自期猿鶴俱閒。
情未闌，日暮向深源。
異芳誰與搴，忘還。
瓊樓玉闕，歸去何年。
遺風餘思，猶有猿吟鶴怨。
花落溪邊，蕭然。
鶯語林中清圜，空山。
春又殘，客懷文章仙。
度曲響涓涓，泛商回徵星斗寒。